sagorsarker/bangla-wikipedia huggingface dataset:
সায়াকা ওসাকাবে

সায়াকা ওসাকাবে হলেন জাপানি নারী অধিকার কর্মী। তার প্রচেষ্টায় দেশটিতে মাতৃত্বকালীন সময়ে নারীদের হয়রানিকে অবৈধ বলে ঘোষণা করা হয়েছে। ২০১৫ সালে তাকে আন্তর্জাতিক সাহসী নারী পুরস্কার প্রদান করা হয়।
সায়াকা ওসাকাবে ১৯৭৮ সালে জন্মগ্রহণ করেছিলেন। তিনি যখন গর্ভবতী হন, তখন একটি সাময়িকীর সম্পাদক হিসেবে দায়িত্ব পালন করছিলেন। তাকে কম সময় কাজ করার সুযোগ প্রদানের পরিবর্তে সে সময়ে সাময়িকীটির মালিক তাকে চাকরি ছাড়ার জন্য চাপ প্রয়োগ করতে থাকে। দুইবার গর্ভস্রাব হবার পর, তিনি ছুটির জন্য দরখাস্ত করলে তার দরখাস্ত নামঞ্জুর হয়। ফলশ্রুতিতে, চাকরি ছাড়েন সায়াকা ওসাকাবে ও শ্রম আদালতে বিষয়টি নিয়ে মামলা করেন। ২০১৪ সালে তিনি মামলায় জেতেন এবং মাতাহারা নেট নামের একটি সংগঠন গঠন করেন। সংস্থাটি দেশটিতে নারী অধিকার প্রতিষ্ঠায় অবদান রেখে চলেছে।
ওয়ার্ল্ড ইকোনমিক ফোরাম কর্মক্ষেত্রে লৈঙ্গিক সমতা সূচকে জাপানকে ১০৪ নাম্বারে রেখেছে এবং পরিসংখ্যান বলে যে, জাপানের এক চতুর্থাংশ নারী গর্ভকালীন সময়ে হয়রানির শিকার হয়েছেন। জাপানি আইন দেশটিতে গর্ভবতী নারীদের গর্ভকালীন সময়ে কম পরিশ্রম ও ১৪ সপ্তাহ মাতৃত্বকালীন/পিতৃত্বকালীন ছুটি মঞ্জুর করলেও চাকরি হারানোর ভয়ে অধিকাংশ নারীই এটা নিতে পারেন না।
২০১৪ সালের সেপ্টেম্বর মাসের ১৮ তারিখে মাতাহার নেটের সদস্যরা এই ঘটনার পরিপ্রেক্ষিতে দেশটির সুপ্রিম কোর্টে এই বিষয় নিয়ে ট্রায়ালে যোগ দেন। হাসপাতালে কর্মরত একজন নারীকে গর্ভকালীন সময়ে চাকরি থেকে বরখাস্ত করা হয়েছিল। দেশটির নিম্ন আদালত এটিকে হাসপাতালের অভ্যন্তরীণ ব্যাপার বলে রায় দিয়েছিল, যেখানে জাপানি আইনে গর্ভকালীন সময়ে নারীদের চাকরি থেকে বরখাস্তকরণ পুরোপুরিভাবে অবৈধ। ২০১৪ সালের ২৩ অক্টোবর উচ্চ আদালত মামলার রায় পরিবর্তন করে এবং গর্ভকালীন সময়ে চাকরি থেকে বরখাস্তকরণ সহ অন্যান্য হয়রানির বিরুদ্ধে রুল জারি করে।
সায়াকা ওসাকাবে নারী ক্ষমতায়ন নিয়ে তার দেশে কাজ করে চলেছেন মাতাহারি নেটকে সাথে নিয়ে।
২০১৫ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
হোমেইর'

পার্ভনে আমির-আফ্‌শরি (জন্ম ১৭ মার্চ ১৯৪৫), যিনি হোমেইর' নামেই বেশি পরিচিত, একজন ইরানি কণ্ঠশিল্পী। তিনি ইরানি সঙ্গীতের স্বর্ণযুগের একজন বর্ষীয়ান তারকা।
পার্ভনে আমির-আফ্‌শরি ১৯৪৫ সালের ১৭ই মার্চ ইরানের তৎকালীন পূর্ব আজারবাইজন প্রদেশের তেহরান নগরীতে এক অভিজাত ইরানি পরিবারে জন্ম নেন। শৈশবে পরিবারের সদস্যদের সামনে তার গান গাওয়ার অনুমতি ছিল না। তিনি আলি তাজভিদি-র অধীনে গোপনে ফার্সি কণ্ঠসঙ্গীত অধ্যয়ন করেছিলেন।
"সাবরাম আত' কোন" হোমেইর'-র প্রথম গান, যেটি রচনা করেছিলেন আলি তাজভিদি, এবং ১৯৬০-এর মধ্যবর্তী সময়ে এটি তেহরান বেতারে সম্প্রচারিত হয়েছিল।
১৬ বছর বয়সে হোমেইর' একজন জার্মান-শিক্ষিত ইরানি ব্যবসায়ীকে বিয়ে করেন, যিনি তার পেশাগতভাবে গান গাওয়াকে উৎসাহিত করেছিলেন। পরবর্তীতে তিনি সঙ্গীত-স্বরলিপি পাঠ এবং কণ্ঠ প্রশিক্ষণ কোর্সে শিক্ষাগ্রহণ করেছিলেন।
হোমেইর'-র দ্বিতীয় বিবাহ ছিলো ইরানি সঙ্গীতশিল্পী পারভিজ ইয়হাগি-র (پرویز یاحقی‎) সঙ্গে। ২০০৭ সালে শুরুর দিকে, ইয়হাগি ইরানে মারা যান। ২০০৭ সালের ফেব্রুয়ারি মাসে ইয়হাগির মৃত্যুর পর হোমেইর' অস্ত্রোপচারের কারণে হৃদরোগের জটিলতার সম্মুখীন হন।
১৯৭৯ সালে ইরানে ইসলামি বিপ্লবের কয়েক বছর পর হোমেইর' ইরান ত্যাগ করে মার্কিন যুক্তরাষ্ট্রে অভিবাসন করেন, এবং বর্তমানে সেখানেই বাস করছেন।
শর্বরী দাশগুপ্ত

শর্বরী দাশগুপ্ত একজন বাংলাদেশী চলচ্চিত্র অভিনেত্রী যিনি “কিয়ামত থেকে কিয়ামত” (১৯৯৩) এবং “মনে পরে তোমাকে” (২০০০) এর মতো চলচ্চিত্রে সহযোগী অভিনেত্রীর ভূমিকা পালন করেছেন। তিনি বাংলাদেশী চলচ্চিত্রে অবদানের জন্য ২০১৭ সালে "জিয়া গোল্ড মেডেলে" ভূষিত হন।
শর্বরী দাশগুপ্তর জন্মগত নাম ছিল "রিনা রানী"। তিনি ১৯৭০ সালে "গীতশ্রী অপেরায়" যোগদান করেন। ১৯৭৪ সালে, তিনি যাত্রা শিল্পী তুষার দাশগুপ্তকে বিয়ে করেছিলেন এবং তার অপেরা গ্রুপ "তুষার অপেরাতে" যোগ দেন এবং তার নাম পরিবর্তন করে রাখেন "শর্বরী দাশগুপ্ত"। পরে তিনি ঢালিউড চলচ্চিত্রে যোগদান করেন।
সুষমা সরকার

সুষমা সরকার একজন বাংলাদেশী টেলিভিশন এবং চলচ্চিত্র অভিনেত্রী। 
সুষমা জাহাঙ্গীরনগর বিশ্ববিদ্যালয়ের নাটক ও নাট্যতত্ব বিভাগের শিক্ষার্থী।
অভিনয়ে তার যাত্রা শুরু হয় ২০০০ সালে মঞ্চ নাটকে অভিনয়ের মাধ্যমে। দেশ নাটকের সঙ্গে যুক্ত থেকে তিনি অভিনয় করেছেন ‘বিরসাকাব্য’, ‘নিত্যপুরাণ’, ‘জনমে জন্মান্তর’সহ বেশ কিছু মঞ্চ নাটকে। গিয়াসউদ্দিন সেলিমের ‘সাদা মেঘের বৃষ্টি’ ধারাবাহিকের মাধ্যমে নাটকে যাত্রা শুরু করেন সুষমা। ‘প্রজ্ঞা পারমিতা’, ‘বিজলি’, ‘ধন্যি মেয়ে’, ‘সোনার সুতো’, ‘যুবরাজ’ প্রভৃতি তার অভিনীত নাটক। ২০১৬-এ, তিনি ইন্দো-বাংলাদেশ যৌথ উদ্যোগের চলচ্চিত্র বাদশা-দ্যা ডন অভিনয় করেছিলেন যেটির মূল চরিত্রে অভিনয় করেছেন জিৎ এবং নুসরাত। তার অভিনীত নারী নির্যাতনের ওপর নির্মিত একটি বিজ্ঞাপন বেশ আলোচিত হয়েছিল। এর বাইরেও দেশের কিছু বড় কোম্পানির বেশ কিছু পণ্যের মডেলও হয়েছেন সুষমা।
এছাড়াও চলচ্চিত্র ও টেলিভিশনের পাশাপাশি তিনি মঞ্চ নাটকেও অভিনয় করেছেন। ১০ জানুয়ারি ২০১৮-এ, এটি নিশ্চিতভাবে জানা গেছে সে "নিত্যপূরান" নাটকে দ্রৌপদী চরিত্রে অভিনয়ের মাধ্যমে ১০ বছর পর তিনি মঞ্চে নাটকে ফিরে আসবেন, যেটি মাসুম রেজা কর্তৃক রচিত হয়েছিল। এই চরিত্রটিতে আগে বন্যা মির্জা এবং নাজনীন হাসান চুমকি এর মতো সিনিয়র শিল্পীরা অভিনয় করেন।বর্তমানে তিনি দেনা পাওনা নামক একটি ধারাবাহিক নাটকে অভিনয় করছেন। নাটকটির দর্শক জনপ্রিয়তা এত যে ইউটিউবে প্রতিটা পর্বের দর্শক প্রায় ২ মিলিয়ন এর উপরে।
রোজা পার্কস

রোজা লুইস ম্যাকলি পার্কস (৪ ফেব্রুয়ারি ১৯১৩ – ২৪ অক্টোবর ২০০৫) ছিলেন আমেরিকান নাগরিক অধিকার আন্দোলনের একজন সক্রিয় কর্মী যিনি মন্টগোমারি বাস বর্জন ঘটনার জন্য বিশ্বব্যাপী পরিচিত। মার্কিন যুক্তরাষ্ট্রের কংগ্রেস তাকে "দ্য ফার্স্ট লেডি অব সিভিল রাইটস" এবং "দ্য মাদার অব দ্য ফ্রিডম মুভমেন্ট" হিসেবে অভিহিত করেছে।
যুক্তরাষ্ট্রের আলাবামা রাজ্যে তৎকালীন পৃথকীকরণ নামে বর্ণবাদী একটি আইন ছিল যার মাধ্যমে শেতাঙ্গদের জন্য বিভিন্ন ক্ষেত্রে বিশেষ সুবিধা প্রদান করা হত। একইভাবে গণপরিবহনেও শেতাঙ্গ ব্যতীত অন্যরা বৈষম্যের শিকার হত। শেতাঙ্গ নয় এমন ব্যক্তিদের বাসে চলাচলের ক্ষেত্রে তাদের জন্য নির্দিষ্ট করা আসনে বসতে হত। ১৯৫৫ সালের ১ ডিসেম্বর আলাবামার মন্টগোমেরিতে রোজা একটি বাসে ওঠেন এবং শেতাঙ্গদের জন্য বরাদ্দ থাকা আসনে গিয়ে বসেন। বাসচালক জেমস এফ. ব্লেক রোজার আসনটি একজন শেতাঙ্গকে দিতে চাইলে রোজা আসন থেকে উঠতে অস্বীকৃতি জানান। যার ফলে পৃথকীকরণ আইনের দ্বারা তিনি পুলিশের হাতে গ্রেফতার হন।
গণপরিবহনে বর্ণবাদী আসন বরাদ্দের প্রতিবাদ এর পূর্বে অনেকেই করেছেন তবে ‘ন্যাশনাল অ্যাসোসিয়েশন ফর অ্যাডভান্সমেন্ট অব কালারড পিপল’ মনে করে রোজার গ্রেফতারের ঘটনাটি নাগরিক অধিকার আন্দোলনের পথ সূচনা করে। তার সাহসী পদক্ষেপ ও বিভিন্ন বৈষম্যের বিষয়ে তার ভূমিকা কৃষ্ণাঙ্গ সম্প্রদায়কে প্রতিবাদী করে তুলতে সাহায্য করে। ফলশ্রুতিতে কৃষ্ণাঙ্গ সম্প্রদায় এক বছরের জন্য মন্টগোমেরির বাস পরিসেবা প্রত্যাক্ষান করে, যুদ্ধ পরবর্তী নাগরিক অধিকার আদায়ের জন্য এটিই ছিল কৃষ্ণাঙ্গ সম্প্রদায় কর্তৃক প্রথম কোন সরাসরি প্রতিবাদ আয়োজন। পরবর্তীতে স্টেট কোর্টে মামলাটির বাতিল করা হয় কিন্তু মন্টগোমেরি বাস লস্যুাট ব্রাউডার বনাম গেইল ১৯৫৬ সালের নভেম্বরে সফল হয়েছিল।
পার্কস-এর এই প্রতিবাদী আচরণ পরবর্তীকালে অধিকার আদানের আন্দোলনের প্রতীকে পরিণত হয়। তিনি বর্ণ বিদ্বেষের বিরুদ্ধে আন্তর্জাতিক প্রতিবাদের প্রতীক হয়ে উঠেন। অধিকার আদায়ের আন্দোলনের সময় তিনি এডগার নিক্সন ও মার্টিন লুথার কিংদের সাথে মিলে কাজ করেছেন। তার এই প্রতিবাদী আচরণের জন্য তাকে বিভিন্ন ভাবে হেনস্থার শিকার হতে হত। এই সময় তাকে তার চাকরি থেকে বরখাস্ত করা হয় এবং পরবর্তী দিনগুলোতে তিনি হত্যার হুমকিও পেতেন নিয়মিত।
অবসর গ্রহণের পর পার্কস তার আত্মজীবনীতে লিখেন, কাজ এখনো শেষ হয়নি এবং এখনো অনেক কাজ বাকী রয়েছে। বাস বয়কটের ঘটনার পর তিনি ডেট্রয়েটে স্থানান্তরিত হন। সেখানে ১৯৬৫ থেকে ১৯৮৮ সাল পর্যন্ত তিনি জন কনির্য়াস নামে একজন আফ্রিকান-আমেরিকান সরকার প্রতিনিধির সচিব হিসেবে কাজ করেন। এছাড়ও তিনি ব্ল্যাক পাওয়ার মুভমেন্ট ও যুক্তরাষ্ট্রে রাজনৈতিক বন্দিদের পক্ষে কাজ করেন। শেষ জীবনে তার স্মৃতিভ্রংশ হয়। পার্কস তার শেষ জীবনে অসংখ্য পুরস্কারে ভূষিত হন যার মধ্যে উল্লেখযোগ্য হল ১৯৭৯ সালে এনএএসিপি কর্তৃক স্পাইনগ্রেন পুরস্কার, প্রেসিডেন্সিয়াল মেডেল অব ফ্রিডম, দ্য কংগ্রেশনাল গোল্ড মেডেল ও মৃত্যুর পর যুক্তরাষ্ট্রের ক্যাপিটাল হিলের ভাস্কর্য সেকশনে তার ভাস্কর্য উন্মুক্ত করা হয়। ২০০৫ সালে মৃত্যুর পর তাকে ক্যাপিটল রুটুন্ডাতে সমাহিত করা হয়। এখানে প্রথম নারী হিসেবে এবং চার জন আমেরিকানের মধ্যে তৃতীয় হিসেবে তাকে এখানে সমাহিত করা হয়। ক্যালিফোর্নিয়া ও মিসোরিতে ৪ ফেব্রুয়ারি তার জন্মদিনকে রোজা পার্কস দিবস হিসেবে পালন করা হয়। ওহাইও এবং অর্গানে ১ ডিসেম্বর তার গ্রেফতার হওয়ার দিনকে রোজা পার্কস দিবস হিসেবে পালন করা হয়।
শাহলা খাতুন

ডাঃ শাহলা খাতুন বাংলাদেশের একজন খ্যাতিমান চিকিৎসক। চিকিৎসা শাস্ত্রে অসামান্য অবদানের স্বীকৃতি স্বরূপ তিনি জাতীয় অধ্যাপক হিসেবে নিযুক্ত হন।
শাহলা খাতুন সিলেটে জন্মগ্রহণ করে। তাঁর বাবা আবু আহমদ আব্দুল হাফিজ উকিল মিঞা ছিলেন নিখিল ভারত মুসলিম লীগের সিলেট শাখার অন্যতম প্রতিষ্ঠাতা এবং সিলেট গণভোট ও পাকিস্তান আন্দোলনের সাথে জড়িত ছিলেন। তাঁর মা সৈয়দা শাহার বানু চৌধুরী ছিলেন বাংলা ভাষা আন্দোলনের অন্যতম নেত্রী এবং সুফী কবি সৈয়দ আশহর আলী চৌধুরীর নাতনী। তাঁর দাদা খান বাহাদুর আব্দুর রহীম ছিলেন রায়নগরের মুন্সী আব্দুল কাদের ও মতি বিবি বিনতে মুহম্মদ উজায়েরের ছেলে। তাঁদের আদিবাড়ি ছিল দর্জিপাড়ায়, পরে সোনারপাড়া থেকে মোখতার খাঁন কিরমানী মহল্লায় চলে যান। তাঁর দাদী হাফিজা বানু ছিলেন পাঠানটুলার আব্দুল কাদেরের মেয়ে, মৌলভী আব্দুল করীমের ভাতিজি এবং শিক্ষামন্ত্রী আব্দুল হামীদের বোন। তাঁর ১৪ ভাইবোনের মধ্যে রয়েছে পররাষ্ট্রমন্ত্রী এ কে আব্দুল মোমেন এবং সাবেক অর্থমন্ত্রী আবুল মাল আবদুল মুহিত।
শাহলা খাতুন একজন স্ত্রীরোগ বিশেষজ্ঞ। ২০০৮ সালে তত্ত্বাবধায়ক সরকার তৎকালীন সাবেক প্রধানমন্ত্রীকে কারাগারে পাঠালে তিনি প্রধানমন্ত্রী শেখ হাসিনার পরীক্ষা করেন । তিনি বাংলাদেশ সরকারের জাতীয় অধ্যাপক পদে ভূষিত হন। তিনি ঢাকা মেডিকেল কলেজে পড়াশোনা করেছেন ।
নিবাল থাওয়াবতেহ

নিবাল থাওয়াবতেহ হলেন একজন ফিলিস্তিনি নারী অধিকার কর্মী। তিনি ফিলিস্তিনের ব্রিজেইত বিশ্ববিদ্যালয়ে কর্মরত আছেন।
নিবাল থাওয়াবতেহ প্রথম নারী হিসেবে ফিলিস্তিনের বেইত ফেজ্জার গ্রামের পঞ্চায়েত সদস্য হিসেবে দায়িত্ব পালন করেছিলেন; সেখানে তিনি সাত বছর কাজ করেছিলেন। তিনি অন্যান্য নারীদের পঞ্চায়েত সদস্য হিসেবে নির্বাচিত হবার ক্ষেত্রে তাদেরকে সহায়তা করেছিলেন। ২০০৫ সালে তিনি "আল হাল" (বাংলা:অবস্থা]]) নামের একটি মাসিক সংবাদপত্র প্রতিষ্ঠা করেন, যেটি অজাচার, বহুবিবাহ, অনার কিলিং, সমকামিতা ও দরিদ্রতা নিয়ে খবর প্রকাশ করত। মাসিক সংবাদপত্রটির প্রথম সংখ্যায় ফিলিস্তিনি নেতা মাহমুদ আব্বাসের স্ত্রী আমিনা আব্বাসের ছবি কভারে ব্যবহার করা হয়েছিল, যা ব্যাপক সমালোচনার জন্ম দিয়েছিল; নিবাল থাওয়াবতেহের মতে, এটি আমিনা আব্বাসের প্রথম প্রকাশিত ছবি। তিনি দরিদ্র ফিলিস্তিনি নারী ও ফিলিস্তিনি নারীদের আত্মহত্যার মত বিষয় নিয়ে দেশটির টিভির জন্য টিভি নাটক রচনা করেছেন। ২০১৫ সালে নিবাল থাওয়াবতেহ ব্রিজেইত বিশ্ববিদ্যালয়ের গণমাধ্যম উন্নয়ন কেন্দ্রের পরিচালক হিসেবে দায়িত্ব পালন করেছিলেন। এছাড়াও, তিনি অনুসন্ধানী প্রতিবেদন ও সৃজনশীল লেখনী নিয়ে প্রশিক্ষণ দিয়ে থাকেন।
নিবাল থাওয়াবতেহ ২০০৮ সালে আন্তর্জাতিক সাহসী নারী পুরস্কার লাভ করেন।
পুরান

ফারাহদুখত আব্বাসি তাঘানি (), ১৯৩৪-১৯৯০), যিনি পুরান () নামে পরিচিত, ছিলেন ১৯৩০-এর দশকের ফার্সি পপ এবং শাস্ত্রীয় সঙ্গীতশিল্পী। তিনি ১৯৫০-এর দশকের মাঝামাঝি পর্যন্ত ইরানের খ্যাতিমান সঙ্গীতশিল্পীদের একজন ছিলেন।
ফারাহদুখত আব্বাসি তাঘানি ১৫ ফেব্রুয়ারি ১৯৩৪ সালে ইরানে জন্ম নেন। তিনি ১৯৯০ সালে তেহরানে মারা যান। তিনি ইরানি গায়ক লেডি রউব বখশের ভাতিজি ছিলেন। তেহরানের আসাদি উচ্চ বিদ্যালয় থেকে স্নাতক সম্পন্ন করার পর, তিনি পিরন সঙ্গীত উচ্চ বিদ্যালয়ে প্রবেশ করেন এবং সেখানে তিনি সুরকার আব্বাস শাপৌরির শিষ্য ছিলেন। ১৯৩০-এর দশকের শুরুতে তিনি গান গাওয়া শুরু করেন এবং ১৯৩১ সালে ইরানের বেতারে যোগ দেন।
পুরান ১৯৫০-এর দশকের প্রথম দিকে ক্যান্সারে আক্রান্ত হন। অবশেষে, যখন রোগটি তার শিখরে পৌঁছেছিল, তখন ১৯৯০ সালে তিনি তেহরানে মারা যান এবং ইরানের আলবুর্‌জ প্রদেশের কারাজ শহরে অবস্থিত শিল্পীদের জন্য জনপ্রিয় সমাধিস্থান ইমামজাদ তাহেরে তাকে সমাহিত করা হয়।
মৌমিতা তাশরিন নদী

মৌমিতা তাশরিন নদী (নদী নামে সুপরিচিত) একজন বাংলাদেশী প্লেব্যাক গায়িকা। তার বিভিন্ন স্টুডিও অ্যালবাম প্রকাশিত হয়েছে, যার মধ্যে সংগীত শিল্পী সানিয়া সুলতানা লিজার সাথে "চাঁদমুখ" নামে দ্বৈত অ্যালবাম রয়েছে। পোড়ামন ২ চলচ্চিত্রের জন্য তিনি সংগীত শিল্পী আকাশের সাথে "সুতো কাটা ঘুড়ি" গানে কণ্ঠ দেন যা ইউটিউবে খুব জনপ্রিয় হয়।
২০১০ সালে তিনি চ্যানেল আই "সেরা কণ্ঠ" প্রতিযোগিতায় অংশগ্রহণ করেন ও দ্বিতীয় রানার আপ হন। পরবর্তীতে ২০১৩ সালে তিনি উচ্চশিক্ষা অর্জনের জন্য রাজশাহী থেকে ঢাকায় স্থানান্তরিত হন। ২০১৫ সালে, তিনি তার প্রথম স্টুডিও অ্যালবাম 'নদী' প্রকাশ করেন, যেটি অনেক সাফল্য অর্জন করে। তিনি অ্যালবামে দশজন ভিন্ন গীতিকার এবং নয়জন সঙ্গীত পরিচালকের সাথে কাজ করেন। এর পর, তিনি চলচ্চিত্র এবং অ্যালবামে গান গেয়েছেন। ২০১৬ সালে, তিনি ক্লোজআপ ১ জয়ী লিজার সাথে দ্বৈত অ্যালবাম "চাঁদমুখ" প্রকাশ করেন। একই বছর, তিনি ভালোবাসা দিবসে 'খুনসুটি' নামে শাস্ত্রীয় আধুনিক সংকলন গানের একটি সংগীত ভিডিও প্রকাশ করেন। ২০১৮ সালের জানুয়ারিতে, তিনি গায়ক আসিফ আকবরের সাথে "আজ হারাই" গান রেকর্ড করেছিলেন। তিনি তার পরবর্তী অ্যালবামটি ২০১৮ সালে ভালোবাসা দিবসে প্রকাশ করেন।
কোনাল

কোনাল একজন বাংলাদেশী গায়িকা যিনি ২০০৯ সালে রিয়ালিটি শো "চ্যানেল আই সেরা কণ্ঠ" রিয়ালিটি শো জিতেছিলেন। 
তার পিতার পেশার কারণে, তিনি কুয়েত মধ্য প্রাচ্যে বড় হয়েছিলেন। তিনি কুয়েতের ইউনাইটেড ইন্ডিয়ান স্কুল থেকে মাধ্যমিক ও উচ্চ মাধ্যমিক শিক্ষা সম্পন্ন করেন। তারপর তিনি বিবিএর ডিগ্রি লাভের জন্য আমেরিকান ইউনিভার্সিটি অফ লন্ডনে ভর্তি হন।
তিনি লেখক হুমায়ুন আহমেদকে শ্রদ্ধা হিসাবে "অন্য হুমায়ূন" নামে একটি প্রোগ্রাম করেছেন। ২০১৭ সালের বন্ধু দিবসে, তিনি চিরকুট ব্যান্ডের সাথে বিশেষ একক গান গেয়েছিলেন। ২০১২ সালের ২২ অক্টোবর, তানভীর তারেকের রচনায় ও কণ্ঠস্বরে ২০১৮ সালের চলচ্চিত্র "মায়া: দ্য লস্ট মাদার" ছবির জন্য তিনি "মা তোমার অঞ্চল কোথায়" গানটি রেকর্ড করেন। 
২১ সেপ্টেম্বর ২০১৭ তারিখে "প্রথম আলোর" সাংবাদিক মঞ্জুর কাদের জিয়াকে বিয়ে করেন।
অনুপমা মুক্তি

অনুপমা মুক্তি একজন বাংলাদেশী প্লেব্যাক গায়িকা। ২০০৫ সালের চলচ্চিত্র হাজার বছর ধরে তার অসাধারন গায়কীর জন্য তিনি সবচেয়ে স্মরণীয় হয়ে আছেন। তিনি মর্যাদাপূর্ণ বাচসাস পুরস্কার অর্জন করেন এবং জাতীয় চলচ্চিত্র পুরস্কারের জন্য মনোনীত হন। 
অনুপমা ঢাকার হোম ইকোনমিক্স কলেজ থেকে স্নাতক। তিনি মাত্র চার ছিল যখন তিনি গান গাওয়া শুরু করেন। তিনি বিএএফএ থেকে নজরুল সঙ্গীত একটি সার্টিফিকেট কোর্স সম্পন্ন করেন এবং নজরুল ইনস্টিটিউট থেকে নজরুল গানের উপরে বিশেষ প্রশিক্ষণ শুরু করেন। তিনি শরীফ আহমেদ রাজকুমারের শাস্ত্রীয় শাস্ত্রে প্রশিক্ষণ লাভ করেন, পরে তিনি মঙ্গল চন্দ্র মন্ডল এবং সুজিত মুস্তফা থেকে শিখেছিলেন। 
অনুপমা ২০০৩ সালে 'অন্ধকারে চিতা' চলচ্চিত্র দিয়ে তার ক্যারিয়ার শুরু করেছিলেন। তিনি শওকত আলী ইমন রচনায় পলাশের সাথে একটি যুগল গান গেয়েছিলেন। হাজার বছর ধরে চলচ্চিত্রের জন্য তিনি সেরা মহিলা প্লেব্যাক সিঙ্গারের জন্য বাছাস পুরস্কারের পাশাপাশি জাতীয় পুরস্কারের জন্য মনোনীত হন এবং শেষ পর্যন্ত সাবিনা ইয়াসমিনকে পরাজিত করেন। তিনি তিনটি মিশ্র অ্যালবাম প্রকাশ করেছেন মা, পাশা, সুন্দরী। ঝিনুকের মুক্তো তার একমাত্র অ্যালবাম। ২০১৩ সালে, তিনি জনপ্রিয় চ্যানেল আরটিভি এর "বাংলালায়ন মিউজিক ফেস্টে" লাইভ করেছেন। তিনি বিভিন্ন উৎসবে তার গান গাওয়া থেকে ব্যাপক প্রশংসিত হয়েছেন।
কৃষ্ণা তিথি খান

কৃষ্ণা তিথি খান ১৯৮৯ সালের ১৩ ডিসেম্বর বাংলাদেশে গোপালগঞ্জ জেলায় জন্মগ্রহণ করেন। তার বাবার নাম তাপস কুমার খান এবং মাতার নাম নিভা রানী খান। কৃষ্ণা তিথি মূলত একক পর্যায়ের গায়ক, তিনি বাংলাদেশ বেতার এবং বাংলাদেশ টেলিভিশন (বিটিভি) এ তালিকাভুক্ত একজন সঙ্গীত শিল্পী। তিনি একজন বাংলাদেশী বিদেশী গায়ক এবং তিনি মার্কিন যুক্তরাষ্ট্রের ১৮টি রাজ্য গান গেয়েছিলেন। ২০১৬ সালে তিনি "নিউইয়র্ক স্টেট অ্যাসেম্বলি", "স্টেট সেনেট", "সিটি কাউন্সিল" এর সম্মান পান। 
তিনি তার বাবার মাধ্যমে শৈশবে গান গাওয়া শুরু করেন। ২০০০-২০০৬ সালে তিনি ছায়ানট এবং "জাতীয় নজরুল একাডেমি" থেকে সংগীত অনুশীলন করেন। তিনি ২০০৪ সালে বাংলাদেশ টেলিভিশন এবং বাংলাদেশ রেডিওতে সংগীত গায়িকা হিসাবে তালিকাভুক্তি হন।
ঐশী

ফাতেমা তুয যাহরা ঐশী হলেন একজন বাংলাদেশি গায়িকা। ইমরান মাহমুদুলের সাথে তার "ঐশী এক্সপ্রেস" ও আরিফিন রুমির সাথে তার "দেহোবাজি" অ্যালবামের জন্য তিনি সবচেয়ে বেশি পরিচিত। "" চলচ্চিত্রে "মায়া, মায়া রে" গানটির জন্য ২০২০ সালে তিনি শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
ঐশী "রংপুর শিশু একাডেমি" থেকে সঙ্গীত শিখেছেন। ২০০২ সালে, তিনি এনটিভি শো "শাপলা কুড়ি" অনুষ্ঠানে অংশ নেন। তিনি দ্বিতীয় রানার আপ হন। পরবর্তীতে, তিনি ইমরান মাহমুদুলের রচনায় প্রথম অ্যালবাম "ঐশী এক্সপ্রেস" প্রকাশ করেছিলেন, যা সফল হিট হয়ে উঠে। ২০১৭ সালে, তিনি "নীলিমা" গানটি গেয়েছিলেন, ইমরান মাহমুদুল রচনা এবং রবিউল ইসলাম জীবনের লেখা। ২০১৬ সালে, তার দ্বিতীয় "মায়া" নববর্ষ(১৪ এপ্রিল) -এ মুক্তি পায়। সঙ্গীত পরিচালক বেলাল খান এবং গান "মায়া", "ওচিন তান", "নালিশ", "দিনা-ই-দিন-ই" এবং "অরি"। এগুলি আনুরুপ আইচ, শোমেশ্বর ওলি ও রবিউল ইসলাম জীবনের লেখা ছিল। তিনি আদিত ওজবার্টের পাশাপাশি একটি বিশেষ শিল্পী হিসেবে "কাজল ভ্রমোরা" একটি লোক গান রেকর্ড করেছিলেন, এটি জনপ্রিয় হয়ে উঠেছিল। "দিল কি দয়া হয় না" এবং "তুমি চোখ মেলে তাকালে" সেই সময়ের মধ্যে তার অন্যতম সফল গান। ২০১৮ সালের ফেব্রুয়ারিতে, তিনি ভারতীয় বেতারের লেবেল শ্রী ভেঙ্কটেশ ফিল্মসের সাথে চুক্তিতে স্বাক্ষর করেন এবং সবচেয়ে কম বয়সী বাংলাদেশি গায়ক হিসাবে পরিচিত হয়েছিলেন।
সিতি মুসদাহ মুলিয়া

ড. সিটি মুসদাহ মুলিয়া হলেন ইন্দোনেশিয়ার একজন নারী অধিকার কর্মী। তিনি ইন্দোনেশীয় বিজ্ঞান ইন্সটিটিউটের প্রথম নারী রিসার্চ প্রফেসর।
সিটি মুসদাহ মুলিয়া বর্তমানে ইন্দোনেশীয় বিজ্ঞান ইন্সটিটিউটে অধ্যাপক হিসেবে কর্মরত আছেন; এছাড়াও তিনি জাকার্তার সিয়ারিফ হিদায়াতুল্লাহ স্টেট ইসলামি বিশ্ববিদ্যালয়ে ইসলামি রাজনৈতিক চিন্তা বিষয়ে ক্লাস নিয়ে থাকেন। ২০০৭ সাল থেকে তিনি বেসরকারি সংস্থা ইন্দোনেশিয়ান কনফারেন্স অন রিলিজিয়ন ফর পিসের প্রধান হিসেবে দায়িত্ব পালন করছেন।
১৯৯৭ সালে তিনি সিয়ারিফ হিদায়াতুল্লাহ স্টেট ইসলামিক ইউনিভার্সিটির ইতিহাসে প্রথম নারী হিসেবে ইসলামি চিন্তার উপরে ডক্টরেট ডিগ্রি অর্জন করেন। তিনি ১৯৯৯ সাল থেকে ২০০৭ সাল পর্যন্ত তিনি দেশটির ধর্মবিষয়ক মন্ত্রণালয়ের উপদেষ্টা হিসেবে দায়িত্ব পালন করেছিলেন; এ সময়কালে তিনি বাল্যবিবাহ নিষিদ্ধকরণ ও আন্তঃধর্মীয় বিবাহ বৈধকরণ নিয়ে কাজ করেছেন। বিষয়গুলো তীব্র প্রতিবাদের সম্মুখীন হলে দেশটির ধর্মবিষয়ক মন্ত্রণালয় প্রকল্পগুলো বাতিল করেছিল। ২০০০ সাল থেকে ২০০৫ সাল পর্যন্ত তিনি ইন্দোনেশীয় উলেমা কাউন্সিলের গবেষণা বিভাগের প্রধান ছিলেন।
সিটি মুসদাহ মুলিয়া রচিত গ্রন্থগুলো হল:
তিনি ২০০৭ সালে আন্তর্জাতিক সাহসী নারী পুরস্কার, ২০০৯ সালে ইয়াপ থিয়াম হিয়েন পুরস্কার এবং ২০০৯ সালে ইতালি সরকার কর্তৃক প্রদত্ত উইম্যান অব দ্য ইয়ার পুরস্কার লাভ করেন।
লক্ষ্মীপুর ইউনিয়ন, চাঁদপুর সদর

লক্ষ্মীপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন। এটি একটি মডেল ইউনিয়ন।
লক্ষ্মীপুর ইউনিয়নের আয়তন ৩,৩৮১ একর।
২০১১ সালের পরিসংখ্যান অনুযায়ী লক্ষ্মীপুর ইউনিয়নের জনসংখ্যা ৩৯,৬২৮ জন। এর মধ্যে পুরুষ ২০,০৫৭ জন এবং মহিলা ১৯,৫৭১ জন। মোট পরিবার ৭,৯৬৭টি।
চাঁদপুর সদর উপজেলার দক্ষিণাংশে লক্ষ্মীপুর ইউনিয়নের অবস্থান। এ ইউনিয়নের দক্ষিণে হানারচর ইউনিয়ন ও চান্দ্রা ইউনিয়ন, পূর্বে বালিয়া ইউনিয়ন, উত্তরে চাঁদপুর পৌরসভা, উত্তর-পশ্চিমে ইব্রাহিমপুর ইউনিয়ন এবং পশ্চিমে মেঘনা নদী ও শরীয়তপুর জেলার ভেদরগঞ্জ উপজেলার চর সেনসাস ইউনিয়ন অবস্থিত।
লক্ষ্মীপুর ইউনিয়ন পূর্বে চাঁদপুর সদর উপজেলার ১০নং সাখুয়া ইউনিয়ন নামে পরিচিত ছিল। এ ইউনিয়নকে মডেল ইউনিয়ন ঘোষণা করা হলে ইউনিয়নের নাম পরিবর্তন করে ১০নং লক্ষ্মীপুর মডেল ইউনিয়ন পরিষদ রাখা হয়।
লক্ষ্মীপুর ইউনিয়ন চাঁদপুর সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
২০১১ সালের পরিসংখ্যান অনুযায়ী লক্ষ্মীপুর ইউনিয়নের সাক্ষরতার হার ৪৭.২%।
লেমিস

লেমিস (লিহাত লেমিস নামেও পরিচত) (জন্ম: ৫ ডিসেম্বর ১৯৯১) বাংলাদেশের একজন কণ্ঠশিল্পী এবং বাংলাদেশের ময়মনসিংহ জেলায় জন্মগ্রহণ করেন। তিনি "অগ্নি", "আরো ভালোবাসবো তোমায়", "অগ্নি-২", "নিয়তি", "প্রেমি ও প্রেমি" এবং "নগর মস্তান" নামক চলচ্চিত্রে কণ্ঠ দিয়েছেন। তিনি ভারত-বাংলাদেশ যৌথ প্রযোজনার কিছু চলচ্চিত্রে বলিউডের কণ্ঠশিল্পী নাকাশ আজিজ এবং সুরকার স্যাভি গুপ্তের সাথে কাজ করেছেন।
ময়মনসিংহে জন্ম হলেও মূলত বেড়ে উঠেছেন ঢাকায়। সপ্তম শ্রেণীতে পড়ার সময়ই তার পরিবার ঢাকায় চলে আসে। শৈশব থেকেই গানের চর্চা লেমিসের। বাল্যকালে ওস্তাদ আমজাদ হোসেন, ওস্তাদ মহিব চৌধুরীর কাছে গানে তালিম নেন তিনি। এরপর ২০০৩ সালে ঢাকায় এসে পাশ্চাত্য ধ্রুপদী সঙ্গীত তালিম নেন ওস্তাদ সঞ্জীব দে’র কাছে।
বিটিভি রিয়েলি শো নতুন কুঁড়ি অনুষ্ঠানে প্রতিযোগিতা দিয়ে লেমিস এর পর্দায় পদার্পণ হয়। তার অভিষেকের পর "ইত্যাদির" একটি পর্বে তাকে তুলে ধরা হয়। প্রথম সফলতা আসে ২০১৪ সালে "অগ্নি" চলচ্চিত্রের শীর্ষ সংগীতটি গেয়ে। এই গানের জনপ্রিয়তা তাকে পরবর্তী কর্মজীবনে সহায়তা করে।। শাফিক তুহিনের সুর করা তার প্রথম একক এলবাম রিলিজ হয় ২০১৬ সালের ১৪ই ফেব্রুয়ারি, যাতে ছিল তিনটি মৌলিক গান। তিনি "মা" এবং "টার্গেট" চলচ্চিত্রেও কাজ করেন (আইটেম গানে নায়লা নাঈম তুলে ধরা হয়)। তিনি ২০১৮ সালে "রাত্রির যাত্রী" চলচ্চিত্রে "কি যে করো ময়না" শিরোনামে একটি দ্বৈত গান করেন কণ্ঠশিল্পী আসিফ আকবরের সাথে। ২০১৯ অনুষ্ঠিত বাংলাদেশ চলচ্চিত্র সাংবাদিক সমিতির সূবর্ণ জয়ন্তী উৎসবে অগ্নি চলচ্চিত্রের জন্য শ্রেষ্ঠ গায়িকার পুরস্কার পান লেমিস।
বাচসাস শ্রেষ্ঠ গায়িকা (অগ্নি) পুরস্কার -২০১৪
তেতুলিয়া চা বাগান

তেতুলিয়া চা বাগান হলো সিলেট এবং চট্টগ্রামের পর বাংলাদেশের দ্বিতীয় চা উৎপাদন এলাকা, যেটি দেশের সর্ব উত্তরের জেলা পঞ্চগড় এ অবস্থিত। তেতুলিয়ার অনেক জায়গায় চা আবাদ হওয়ার কারণে ৪৮ টি চা ফ্যাক্টরিও গড়ে উঠেছে। বর্তমানে এই অঞ্চল চা এর জন্য ব্রেন্ডিং। "সমতলের চা শিল্প উন্নয়নের সংকল্প" এই শ্লোগানে পঞ্চগড় জেলার ব্রেন্ডিং।
জর্জি হেনলি

জর্জিনা হেলেন হেনলি (জন্ম ৯ জুলাই ১৯৯৫) একজন ইংরেজ অভিনেত্রী। সে লুসি পেভেন্সি চরিত্রে দ্য ক্রোনিকেলস অফ নার্নিয়া ফিল্ম সিরিজ এ অভিনয়ের জন্য পরিচিত।
হেলেন ও মাইক হেনলির ওরশে ইলিক্লের, পশ্চিম ইয়োর্কশায়র এ হেনলির জন্ম হয়, যেখানে তিনি মুরফিল্ড মেয়েদের স্কুলে ভর্তি হন, সেখানে ভর্তি হওয়ার আগে ব্রাডফোর্ড গ্রামার স্কুল এ ভর্তি হন। তার দুজন বড় বোন আছে, রাচেল ও লরা। রাচেল (তার বড় বোন) দ্য ক্রোনিকেলস অফ নার্নিয়াঃ দ্য লায়ন, দ্য উইচ অ্যান্ড দ্য ওয়ার্ড্রোব এ বয়স্ক লুসি পেভেন্সির ভূমিকায় অভিনয় করেন।
হেনলি লুসি পেভেন্সি চরিত্র দিয়ে ২০০৫এর চলচ্চিত্র দ্য ক্রোনিকেলস অফ নার্নিয়াঃ দ্য লায়ন, দ্য উইচ অ্যান্ড দ্য ওয়ার্ড্রোব দিয়ে অভিনয় শুরু করেন; চলচ্চিত্রটি সি, এস, লুইস এর লেখা দ্য ক্রোনিকেলস অফ নার্নিয়াঃ দ্য লায়ন, দ্য উইচ অ্যান্ড দ্য ওয়ার্ড্রোব উপন্যাসের উপর নির্ভর করে নির্মাণ করা হয়। চলচ্চিত্রটি বিশ্বব্যাপী ৭৪৫ মিলিয়ন ডলার আয় করে।
পরবর্তীতে হেনলি লুসি পেভেন্সি চরিত্রে ২০০৮ সিকুয়াল দ্য ক্রোনিকেলস অফ নার্নিয়াঃ প্রিন্স ক্যাস্পিয়ান এবং ২০১০ সিকুয়াল দ্য ক্রোনিকেলস অফ নার্নিয়াঃ দ্য ভয়েজ অফ এ ডন ট্রেডার অভিনয় করেন।
দ্য লায়ন, দ্য উইচ অ্যান্ড দ্য ওয়ার্ড্রোব মুক্তির পর থেকে, হেনলি জিল চরিত্রে "বেবিস ইন দ্য উডস" মঞ্চ নাটকে আপস্টেজার্স থিয়েটার গ্রুপের হয়ে অভিনয় করেন, যেটি ২৭ জানুয়ারি থেকে ৪ ফেব্রুয়ারি পর্যন্ত চলেছিল। তিনি তার স্কুল ব্রাডফোর্ড গ্রামার স্কুলে"উই উইল রক ইউ" প্রোডাকশনের নাটকে 'স্কারামোচে' চরিত্রে অভিনয় করেন, যেটি ১৩ থেকে ১৬ মার্চ ২০১৩ পর্যন্ত চলে। তিনি বিবিসি এডাপ্টেশন অফ জেন এরি ছবিতে জেন এরি চরিত্রে "অভিনয় করেন।"
হেনলি অপরাধ-নাটকমুলক চলচ্চিত্র পার্ফেক্ট সিস্টার এ অভিনয় করেন যেটি একটি সত্য ঘটনা যেখানে কানাডার দুইজন তরুণী যারা তাদের মাকে হত্যা করেছিল। চলচ্চিত্রটি এপ্রিল ২০১৪ তে মুক্তি পায়।
হেনলি দ্য সিস্টারহুড অফ নাইট চলচ্চিত্রে মেরি ওয়ারেন চরিত্রে অভিনয় করেন।
ক্যামব্রিজ বিশ্ববিদ্যালয়ে থাকাকালে, হেনলি উডি এলেন পরিচালিত প্লে ইট এগেন ; মার্গারেট অ্যাটউড পরিচালিত দ্য পেনেলপাড; এনথোনি বুর্গেস পরিচালিত দ্য ট্রোজান ওমেন; এ ক্লকওয়ার্ক ওরেঞ্জ এবং সি,ইউ,এ,ডি,সি/ফুটলাইটস এ বার্ষিক নির্বাক নাটক নামের মঞ্চ নাটগুলোতে অভিনয় করেন। এছাড়া হেনলি সুয়েনি টোডঃ দ্য ডিমন বারবার অফ ফ্লিট স্ট্রিট প্রোজেক্টের সহ-পরিচালক হিসেবে কাজ করেন এবং পরে "সাইমুর" (যেখানে তিনি ছিলেন সহ লেখিকা) পরিচালনা করেন। ২০১৬ সালে ডেভিড হের পরিচালিত স্কাইলাইট; স্টে স্মিথ পরিচালিত গার্ল, ইন্টাররাপ্টেড (বুক উইথ দ্য সেম নেম অবলম্বনে) এবং সোয়ালো মঞ্চ নাটকে কাজ করেন। ২০১৪ এর গ্রীষ্মকালে, হেনলি ক্যামব্রিজে ইডেনবার্গ ফ্রিঞ্জ ফেস্টিভাল এ গিয়েছিলেন, এবং দ্য পেনেলোপাড চলচ্চিত্রে ইউরিক্লিয়া চরিত্রে অভিনয় করেন।
, হেনলি তার প্রথম স্বল্পদৈর্ঘ্যের চলচ্চিত্র, টাইড, লেখা ও পরিচালনা করছিলেন। ২০১৬ এর শেষের দিকে, হেনলি একসেস অল এরিয়াস চলচ্চিত্রে ন্যাট চরিত্রে অভিনয় করেন। জানুয়ারি ২০১৯ এ, গেম অফ থ্রোন্স এর পরবর্তী সিরিজে অভিনয়ের জন্য তার নাম অন্তর্ভুক্ত করা হয়।
হেনলি ইক্লে, পশ্চিম ইয়োর্কশায়র এ বসবাস শুরু করেন, তিনি যেখানে ইক্লে আপস্টেজার্স থিয়েটার গ্রুপ এর একজন সদস্য ছিলেন এবং তিনি ব্রান্ডফোর্ড গ্রামার স্কুল থেকে তার মাধ্যমিক শিক্ষা সম্পন্ন করেন। এরপর ২২ জুন ২০১৬ সালে ক্লারে কলেজ, ক্যামব্রিজ থেকে তিনি ইংরেজির উপর বি,এ ডিগ্রী গ্রহণ করেন। তিনি সস চিল্ড্রেন ভিলেজ এর একজন পৃষ্ঠপোষক, যেটি একটি আন্তর্জাতিক এতিম অনুদান সস্থা, যাদের কাজ হলো এতিম ও পালিত শিশুদের ঘর ও মায়ের যোগান দেয়া।
শ্রাবস্তী দত্ত তিন্নি

শ্রাবস্তী দত্ত তিন্নি একজন বাংলাদেশী টিভি অভিনেত্রী এবং মডেল।
তিন্নি আনন্দধারা ফটোজেনিক ২০০২ প্রতিযোগীতায় অংশগ্রহণ করেন এবং পঞ্চম রানার আপ হয়েছিলেন। তারপর তিনি তার র্যাম্প মডেলিং কর্মজীবন শুরু করেন। ২০০৪ সালে তিনি মোস্তফা সরওয়ার ফারুকী নির্মিত ধারাবাহিক নাটক "৬৯" এ অংশগ্রহণের মাধ্যমে অভিনয় ক্যারিয়ার শুরু করেছিলেন।
২৮ ডিসেম্বর, ২০০৬-এ তন্নী প্রথম আদনান ফারুক হিল্লোলকে বিয়ে করেছিলেন। একসঙ্গে তাদের একটি মেয়ে রয়েছে, নাম ওয়ারিশা। তালাকের পর ১৮ই ফেব্রুয়ারি ২০১৪-এ তিনি আদনান হুদা সাদকে বিয়ে করেন। বর্তমানে তিনি পরিবারের সঙ্গে কানাডার কুইবেক প্রদেশে বসবাস করছেন।
লিলি রানী বিশ্বাস

লিলি রানী বিশ্বাস (জন্ম ৫ ডিসেম্বর ১৯৮৯), প্রায়ই শুধু লিলি রানী নামে পরিচিত, ২০০৮-০৯ বাংলাদেশ ক্রিকেট মৌসুম থেকে একজন বাংলাদেশী মহিলা ক্রিকেটার। লিলি রানী ডানহাতি ব্যাটসম্যান এবং ডানহাতি মিডিয়াম ফাস্ট বোলার। তিনি টুয়েন্টি২০ আন্তর্জাতিক-এ বাংলাদেশ জাতীয় মহিলা ক্রিকেট দল এর প্রতিনিধিত্ব করেছেন। ক্লাব ও বিভাগীয় স্তরে তিনি ঢাকা বিভাগের মহিলা, বরিশাল বিভাগ মহিলা, এভি স্পোর্টিং ক্লাব মহিলা, শেখ জামাল ধনমণ্ডি ক্লাব মহিলা ও কলাবাগান ক্রীড়া চক্র নারী দলের হয়ে খেলেছেন।
অক্টোবর ২০১৮-এ, ওয়েস্ট ইন্ডিজের ২০১৮ আইসিসি মহিলা বিশ্ব টুয়েন্টি২০ এর জন্য তিনি বাংলাদেশ দলে ছিলেন। সেইবার বাংলাদেশ দল তাদের প্রথম এশিয়া কাপ চ্যম্পিয়ন ট্রপি অর্জন করে। পরে একই মাসে, ২০১৮ আইসিসি মহিলা টি-টোয়েন্টি বিশ্বকাপের কোয়ালিফায়ার টুর্নামেন্টের জন্য তাকে বাংলাদেশ দল দলে ডাকা হয়।
অ্যানা অ্যালয়স হেঙ্গা

অ্যানা অ্যালয়স হেঙ্গা হলেন তানজানিয়ার একজন কূটনীতিক, আইনজীবী ও নারী অধিকার কর্মী।
অ্যানা অ্যালয়স হেঙ্গা দেশটিতে নারী ক্ষমতায়ন বিষয়ক ও নারী খৎনা বিরোধী বিভিন্ন উদ্যোগ নিয়ে কাজ করে চলেছেন। তিনি একজন মানবাধিকার কর্মী এবং লিগাল অ্যান্ড হিউম্যান রাইটস সেন্টারের এক্সিকিউটিভ ডিরেক্টর। ২০১৫ সালে তার সমর্থকেরা তাকে তানজানিয়ার সাধারণ নির্বাচলে প্রতিদ্বন্দ্বিতা করতে বলেছিলেন। কিন্তু, তিনি প্রতিদ্বন্দ্বিতা করেন নি। প্রতিদ্বন্দ্বিতা না করলেও দেশটির নারী সমাজকে রাজনীতিতে সক্রিয় করতে অবদান রেখে চলেছেন অ্যানা অ্যালয়স হেঙ্গা।
২০১৯ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। তিনিসহ তিন জন আফ্রিকান নারী আন্তর্জাতিক সাহসী নারী পুরস্কার ২০১৯ লাভ করেছিলেন। অন্যরা হলেন মৌমিনা হোসেইন দারার (জিবুতি) ও ম্যাগি গোবরান (মিশর)।
নাদিরা বেগম

নাদিরা বেগম আ খ ম আব্দুল আজিজের কন্যা, যিনি শাস্ত্রীয় ও লোক সংগীত গায়ক। তিনি ১৯৬০ সালে রেডিও সংগীত শিল্পী হিসাবে তালিকাভুক্ত হন। 
নাদিরা বেগম "ভাওয়াইয়া একাডেমির" সভাপতি হিসেবে দায়িত্ব পালন করেন।
নাও কে'ন্যাও প

নাও কে'ন্যাও প হলেন মিয়ানমারের কারেন জাতিগোষ্ঠীর নারী অধিকার কর্মী। তিনি কারেন নারী সংগঠনের সাধারণ সম্পাদক।
নাও কে'ন্যাও প জন্মেছিলেন থাইল্যান্ডের এক শরণার্থী ক্যাম্পে। তিনি বেড়ে উঠেছেন শরণার্থী শিবিরে। তার পরিবার সহিংসতা থেকে বাঁচতে থাইল্যান্ডের শরণার্থী শিবিরে আশ্র‍য় নিয়েছিল।
১৯৯৯ সালে নাও কে'ন্যাও প কারেন নারী সংগঠনের হয়ে কাজ করতে শুরু করেন। সংগঠনটি থাইল্যান্ড সীমান্তে অবস্থিত শরণার্থী শিবিরে থাকা কারেন নারীদের উন্নতির জন্য কাজ করে চলেছে। ২০১৩ সালে সংগঠনটির সাধারণ সম্পাদক নির্বাচিত হন নাও কে'ন্যাও প। তিনি কারেন নারীদের মাঝে গণতন্ত্র, মানবাধিকার ও নারী অধিকার বিষয়ক প্রশিক্ষণ দিয়ে চলেছেন।
তিনি আন্তর্জাতিক মানবাধিকার কাউন্সিলে কারেন জাতিগোষ্ঠীসহ মিয়ানমারের বিভিন্ন জাতিগোষ্ঠীর নারীদের করুণ অবস্থার কথা বর্ণনা করেছেন, কথা বলেছেন শরণার্থীদের করুণ অবস্থা নিয়ে। তিনি কারেনদের গল্প আন্তর্জাতিক মহলের কাছে তুলে ধরতে কাজ করে চলেছেন।
নাও কে'ন্যাও পকে ২০১৯ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
শিমুল জামান

শিমুল জামান একজন বাংলাদেশী রবীন্দ্র সংগীত গায়িকা। তিনি বগুড়া, বাংলাদেশে জন্মগ্রহণ করেন। তার মা, তাহমিনা বেগম একজন অবসরপ্রাপ্ত স্কুল শিক্ষক। তার পিতা সুলতান আলী (১৯৩৫-২০০৭) একজন ব্যাংক কর্মকর্তা ছিলেন, তার মাধ্যমেই শিমুল জামান খুব অল্প বয়সে সঙ্গীত চর্চা শুরু করেছিলেন। তিনি প্রাচ্য শাস্ত্রীয় সংগীত শিখেছিলেন এবং তারপর নজরুল সঙ্গীততে এবং পরে রবীন্দ্র সংগীতে দীক্ষা নেন। পথে তিনি প্রচুর সম্মাননা পেয়েছেন (উদাহরণস্বরূপ, নজরুল সঙ্গীতে জাতীয় পুরস্কার এবং "জাতীয় রবীন্দ্র সংগীত সম্মেলন" পুরস্কার)।
উত্তর আমেরিকা যাওয়ার পর তিনি একটি চলমান করে বাঙ্গালী সাংস্কৃতিক ঐতিহ্য ধারাবাহিকতা রক্ষার প্রচেষ্টার জন্য র‌্যালি, নর্থ ক্যারোলাইনাতে একুশের পাঠশালা নামের বাংলা স্কুলের সাথে জড়িয়ে পড়েন । তিনি বিখ্যাত রবীন্দ্র সংগীত গায়ক বনানী ঘোষ এবং ক্লেভেল্যান্ডের ওএইচ এর কাছ থেকে শিক্ষা গ্রহণ করেন। উত্তর ক্যারোলিনা যাওয়ার পর তিনি হিন্দুস্তানী শাস্ত্রীয়ের তালিম গ্রহণ করেন। নজরুল সঙ্গীত এবং রবীন্দ্র সংগীতের অনুসক্ত থাকা সত্ত্বেও, তিনি বর্তমানে আধুনিক সংগতিপূর্ণ বাঙালি গানের চর্চা করেন । তিনি এখন গান গাওয়া এবং নিজের গান নিজেই লিখছেন। ঢাকা থেকে প্রকাশিত রবীন্দ্র সংগীত অ্যালবাম "শ্রুতি গীতবিতান" এর শিল্পীদের মধ্যে তিনি একজন।
লায়া যোনেইদি

লায়া যোনেইদি () ইরানের আইনজীবী ও তেহরান বিশ্ববিদ্যালয়ের বেসরকারি আইনের সহযোগী অধ্যাপক, যিনি বর্তমানে রাষ্ট্রপতি হাসান রুহানির প্রশাসনে আইনি বিষয়ক ইরানের ভাইস প্রেসিডেন্ট হিসেবে দায়িত্বরত আছেন।।
২০০২ থেকে ২০০৩ সাল পর্যন্ত, তিনি হার্ভার্ড আইন বিদ্যালয় এ "ইসলামিক আইন এবং অন্যান্য প্রধান সমসাময়িক আইনি ব্যবস্থাগুলিতে বাণিজ্যিক আরবিট্রেশনের একটি তুলনামূলক অধ্যয়ন" -নিয়ে গবেষণা করেছিলেন।
যোনেইদি যুক্তি দিয়েছেন যে পদ্ধতিগত ন্যায়বিচার "অনুসন্ধানমূলক এবং অভিযুক্তকারী" হয়।। তিনি বিশ্বাস করেন, "ইসলামে বিচার বিভাগীয় পদে নারীদের চাকরি থেকে বিরত থাকার কোন বাধা নেই"।
মিথিলা শর্মা

মিথিলা শর্মা () হলেন একজন নেপালি অভিনেত্রী ও নৃত্যশিল্পী। তিনি নেপালি চলচ্চিত্র, টিভি ধারাবাহিক, গীতিনাট্য ও বিভিন্ন অনুষ্ঠানে নৃত্য পরিবেশনের জন্য দেশটিতে পরিচিত। তার অভিনীত উল্লেখযোগ্য চলচ্চিত্র হল "মাস্ক অব ডিজায়ার" (২০০০), "আনডান বাই লাভ" (২০০৪) ও "কার্মা" (২০০৬)। তিনি দেশটির কান্তিশ্বরীতে ও সেন্ট মেরিজ হাইস্কুলে গান ও নাচ শিখিয়ে থাকেন।
মিথিলা শর্মা গৃহ বিজ্ঞান ও নাচের উপরে স্নাতক ডিগ্রি অর্জন করেছেন। তিনি অভিনয় করেছেন শতাধিক চলচ্চিত্রে, অভিনয় করেছেন দশের অধিক টিভি ধারানাহিকে, অভিনয় করেছেন বিভিন্ন গীতিনাট্যে। এছাড়াও, বিভিন্ন স্টেজ শোতেও দেখা গিয়েছে তাকে।
তার অভিনীত প্রথম চলচ্চিত্রের নাম "বিশ্বাস"। তার অভিনীত চলচ্চিত্র "মাস্ক অব ডিজায়ার" ব্যাপক প্রশংসা কুড়ায় এবং চলচ্চিত্রটি বিভিন্ন আন্তর্জাতিক চলচ্চিত্র উৎসবে প্রদর্শিত হয়। তিনি ঐ চলচ্চিত্রে প্রধান নারী চরিত্রে অভিনয় করেছিলেন। তার অভিনীত অন্যান্য উল্লেখযোগ্য চলচ্চিত্র হল: "মুকুন্দো", "সুখা দুখা", "দিদি", "মুনা মদন", "বাসাই, আমা" এবং "আফনো বানছে"।
মিথিলা শর্মা ২০১৪ সালে নেপালের পুলিশ বিভাগের সাবেক প্রধান মোতি লাল বোহোরার সাথে বিবাহবন্ধনে আবদ্ধ হন।
রুমানা ইসলাম মুক্তি

রুমানা ইসলাম মুক্তি একজন বাংলাদেশী অভিনেত্রী এবং মডেল, যিনি "শ্রাবন মেঘের দিন" (২০০০) 
চলচ্চিত্রের জন্য পরিচিত হন। ১৯৯৩ সালে "পদ্মা নদীর মাঝি" চলচ্চিত্রের মাধ্যমে অভিনয় শুরু করেন।
রুমানা ইসলাম মুক্তি অভিনেত্রী আনোয়ার বেগমের কন্যা। মুক্তির স্বামীর নাম আরিফ। যিনি পেশায় ব্যবসায়ী। তাদের এক মেয়ে কারিমা এবং এক ছেলে ঈমান।
গৌতম ঘোষ পরিচালিত ‘পদ্মানদীর মাঝি’ চলচ্চিত্রে কপিলার (চম্পার) মেয়ে গোপী চরিত্রে অভিনয়ের মাধ্যমে মুক্তির বড় পর্দায় আগমন। এটি মুক্তির আগেই তার দ্বিতীয় ছবি শেখ নজরুল ইসলাম পরিচালিত ‘চাঁদের আলো’ চলচ্চিত্রটি মুক্তি পায়। এটি মুক্তি পাওয়ার পর বেশ আলোচনায় চলে আসেন তিনি। মাত্র ১২ বছর বয়সে ‘চাঁদের আলো’ চলচ্চিত্রে অভিনয় করে মুক্তি বেশ প্রশংসিত হন। এরপর ফজলে হক পরিচালিত ‘লড়াই’, প্রয়াত কথাসাহিত্যিক ও নির্মাতা হুমায়ূন আহমেদের ‘শ্রাবণ মেঘের দিন’, চাষী নজরুল ইসলামের ‘হাছন রাজা’, রায়হান মুজিবের ‘জগৎ সংসার’, ‘দারোয়ানের ছেলে’, ‘তুমি আমার স্বামী’, এফ আই মানিকের ‘পিতামাতার আমানত’সহ বেশকিছু চলচ্চিত্রে অভিনয় করে তিনি বেশ প্রশংসিত হন।
লাইলা সিদ্দিকী

লায়লা সিদ্দিকী বাংলাদেশ আওয়ামী লীগের রাজনীতিবিদ এবং টাঙ্গাইল-৪ এর একজন সাবেক সংসদ সদস্য।
১৯৮৮ সালে নারী সংরক্ষিত আসনে টাঙ্গাইল-৪ থেকে লায়লা সিদ্দিকী সংসদে নির্বাচিত হন। তিনি ১১ জানুয়ারী ২০০৭ তারিখে বাংলাদেশ আওয়ামী লীগ নেতাদের মধ্যে তিনি একজন, যিনি টাঙ্গাইলে ১০০ জন বাংলাদেশ জাতীয়তাবাদী দলের সদস্য গ্রহণ করেন। ১১ জানুয়ারী ২০১৪ তারিখে তার স্বামী আব্দুল লতিফ সিদ্দিকী হজ, তবলিগ জামাত এবং সজীব ওয়াজেদ জয়কে নিউইয়র্ক সিটিতে সমালোচনা করার জন্য গ্রেপ্তার করা হয়। তিনি যুক্তি দেন, তার স্বামীর বিরুদ্ধে মামলাগুলি অসাংবিধানিক কারণ, বাংলাদেশের বাইরে সংঘটিত অপরাধগুলো, বাংলাদেশের আইন অনুযায়ী ব্যক্তিদের অভিযুক্ত করার আগে স্বরাষ্ট্রমন্ত্রীর অনুমতি নেওয়ার প্রয়োজন আছে। 
লায়লা সিদ্দিকী সাবেক মন্ত্রী ও সংসদ সদস্য আবদুল লতিফ সিদ্দিকীর সাথে বিবাহ বন্ধনে আবন্ধ হয়েছেন। তাদের একটি ছেলে আছে নাম আনিক সিদ্দিকী।
সৈয়দা তানিয়া মাহবুব তিন্নি

সৈয়দা তানিয়া মাহবুব তিন্নি (২২ অক্টোবর ১৯৭৭ - ১০ নভেম্বর ২০০২) ছিলেন বাংলাদেশী মডেল ও অভিনেত্রী। তার জন্ম পুরোনো ঢাকার ওয়ারীতে। তিন্নি নামেই তিনি বিনোদন জগতে পরিচিত ছিলেন।
১৯৯৯ সালে তিন্নি ৱ্যাম্প মডেলিং দিয়ে তার যাত্রা শুরু করেন। তার প্রথম টিভি বিজ্ঞাপন হেনোলাক্স ক্রীম দিয়ে তিনি পরিচিতি পান। পরবর্তীতে তিনি স্টারশিপ কনডেন্সড মিল্ক, লিজান মেহেদী, গন্ধরাজ তেল,এলিট পেইন্ট,কোয়ালিটি আইসক্রিম,বম্বে উপটান, ও রিচি জুসের বিজ্ঞাপন করে জনপ্রিয়তা পান। কয়েকটি টিভি নাটকেও তিনি অভিনয় করেন। পরিচালক বাদল খন্দকারের একটি চলচ্চিত্রে চুক্তিবদ্ধ হয়েও পরে তিনি সিদ্ধান্ত পরিবর্তন করেন।
১০ নভেম্বর ২০০২ সালে ঢাকার পোস্তগোলার বাংলাদেশ-চীন মৈত্রী সেতুর (বুড়িগঙ্গা সেতুর) নিচে একটি পিলারের ফাউন্ডেশনের উপরে তিন্নির মৃতদেহ পাওয়া যায়। ১১ নভেম্বর সকালে লাশ ঘিরে জনতার ভিড় জমলে কেরানীগঞ্জ থানা পুলিশ লাশ উদ্ধার করে সুরতহালের পর ময়নাতদন্ত করে। চারদিন পর ১৫ নভেম্বর অজ্ঞাত হিসেবে জুরাইন কবরস্থানে লাশ দাফন করা হয়।
এই অস্বাভাবিক মৃত্যুর ঘটনায় পুলিশ অজ্ঞাতনামাদের আসামি করে মামলা করে। পরে তিন্নির সাবেক স্বামী শাফাকাত হোসেন পিয়ালসহ ৫ জনকে গ্রেফতার করে। পরবর্তীতে ৬ বছর পরে ৮ নভেম্বর ২০০৮ সালে সাবেক সংসদ সদস্য গোলাম ফারুক অভির বিরুদ্ধে অভিযোগপত্র দেয় অপরাধ তদন্ত বিভাগ। অভিযোগপত্র দাখিলের সময়ে তিনি ঢাকায় ছিলেন না। এর আগে ২০০৩ সালের অক্টোবর মাসে অভি নিউ ইয়র্কে চলে গিয়েছিলেন, পরবর্তীতে ২০০৪ সালে কানাডায় স্থায়ী হন। ১৪ জুলাই ২০১০ সালে ঢাকার ৭ম অতিরিক্ত জেলা ও দায়রা জজ এই মামলায় অনুপস্থিত অভির বিরুদ্ধে অভিযোগ গঠন করেন। বর্তমানে যুক্তরাষ্ট্রের টেক্সাসে বসবাসরত অভির পক্ষে রাষ্ট্র নিয়োজিত আইনজীবী, মডেল তিন্নি আত্মহত্যা করেছেন এই মর্মে মামলাটি খারিজের জন্য বিচারাধীন আদালতে আবেদন করেন। হাইকোর্টের নির্দেশে এই মামলার বিচার প্রক্রিয়া প্রায় ৫ বছর স্থগিত থাকার পরে ২০১৫ সালে পুনরায় শুরু হয়। ১৯ আগস্ট ২০১৯ সালে মামলাটি রায়ের জন্য ধার্য ছিল। নির্ধারিত রায়ের তারিখ ৩১ বার পরিবর্তন করার পর ১৫ নভেম্বর ২০২১ সালে আদালত স্বাক্ষীদের স্বাক্ষ্য পুনরায় নেয়ার সিদ্ধান্ত জানায়। ২০২২ সালে মামলাটির স্বাক্ষ্য পর্ব আবার নতুন করে শুরু হয়।
বাংলাদেশ প্রতিদিনের প্রতিবেদন অনুসারে “তিন্নির সঙ্গে অভির পরিচয় হওয়ার পরই তাদের মধ্যে ঘনিষ্ঠ সম্পর্ক গড়ে ওঠে। একপর্যায়ে তাদের মধ্যে শারীরিক সম্পর্ক তৈরি হয়। [...] অভির সঙ্গে ঘনিষ্ঠ সম্পর্কের কারণে তিন্নির সঙ্গে স্বামী শাফকাত হোসেন পিয়ালের সম্পর্কের অবনতি ঘটে।” দৈনিক জনকণ্ঠের প্রতিবেদন অনুসারে “৬ নভেম্বর [২০০২ সালে] তিন্নিকে তার স্বামী শাফকাত হোসেন পিয়ালের সঙ্গে সম্পর্ক ছিন্ন করতে বাধ্য করেন অভি। ওই দিনই অভি পিয়ালকে তার কোলের দেড় বছর বয়সী কন্যা সস্তানসহ রাজধানীর বাড়ি থেকে বের করে দেন। এর পর বিয়ে করার জন্য অভিকে চাপ দিতে থাকেন তিন্নি। একপর্যায়ে তিন্নি বিষয়টি সাংবাদিকদের কাছে ফাঁস করে দেয়ার হুমকি দেন। ১০ নভেম্বর রাতে তিন্নির মাথায় আঘাত করে হত্যা করা হয়। এরপর গুমের উদ্দেশে ওই রাতেই গাড়িতে বুড়িগঙ্গায় ১নং চীন মৈত্রী সেতুর ওপর থেকে নদীতে নিয়ে তিন্নির লাশ ফেলে দেয়া হয়।”
বিন্দিয়া কবির

বিন্দিয়া কবির একজন বাংলাদেশী চলচ্চিত্র অভিনেত্রী যিনি "দাবাং" (২০১৪), "মার্ডার ২" (২০১৫) এবং "মাস্তান ও পুলিশ" (২০১৭) এর মত চলচ্চিত্রে অভিনয় করেছেন। "দাবাং" তার প্রথম চলচ্চিত্র, যেখানে তিনি জায়েদ খানের বিপরীতে অভিনয় করেছিলেন। জায়েদ খানের সঙ্গে তার অশ্লীল দৃশ্যে অভিনয়ের জন্য সমালোচিত হয়েছিলেন।
শোভনা মোস্তারি

শোভনা মোস্তারি একজন বাংলাদেশি ক্রিকেটার। ২০১৮ সালের এপ্রিল মাসে, দক্ষিণ আফ্রিকার নারী দলের প্রতিপক্ষে তাদের সিরিজের জন্য বাংলাদেশ জাতীয় মহিলা ক্রিকেট দলে নাম লেখান। ১৪ মে ২০১৮ সালে তিনি দক্ষিণ আফ্রিকা জাতীয় মহিলা ক্রিকেট দলের প্রতিপক্ষে বাংলাদেশ মহিলা ক্রিকেট ওয়ানডে ক্রিকেটে (ডব্লিউডিআই) অভিষেক করেন। 
আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।
মালবিকা সুব্বা

মালবিকা সুব্বা () হলেন নেপালের একজন মডেল, অভিনেত্রী, সমাজকর্মী, টেলিভিশন উপস্থাপিকা ও উদ্যোক্তা। তিনি নেপালের পোখরা বিশ্ববিদ্যালয় থেকে স্নাতক স্নাতকোত্তর ডিগ্রি লাভ করেছেন।
২১ বছর বয়সে ২০০২ সালে মালাবিকা সুব্বা 'মিস নেপাল' খেতাব অর্জন করেন। তখন থেকে তিনি দেশটির কান্তিপুর টেলিভিশনের "কল কান্তিপুর" অনুষ্ঠানের উপস্থাপিকা হিসেবে কাজ শুরু করেন। ২০০৮ সালে তিনি ভয়েজ অব ইন্ডিয়া ও এমটিভি এক্সিটে মানব পাচার বিরোধী দূত হিসেবে কাজ করেছেন। এছাড়াও, তিনি ক্ষুধা বিরোধী কর্মকাণ্ডের সাথে যুক্ত ছিলেন। কাজ করেছেন ইউনিসেফের হয়ে এইচআইভি/এইডস বিরোধী কর্মকাণ্ডে, ২০০৯-২০১১ সময়কালে তিনি শাংরিলা হাউসিং এর সেলস অ্যান্ড মার্কেটিং ম্যানেজার হিসেবে কাজ করেছেন।
২০০৮ সালে তিনি "গড লিভস ইন হিমালয়স", "গুড বাই কাঠমান্ডু" ও "হামরি শিওয়ানি" র মত চলচ্চিত্র ও টিভি নাটকে কাজ করেছেন।
২০১১ সালে তিনি নেপালের ফ্যাশন বিষয়ক সাময়িকী "নব্যতা" র সম্পাদক হিসেবে কাজ করেছেন। তিনি হাউস অব অল্টারনেটিভ অ্যাপারেল এর সহ প্রতিষ্ঠাতা। এছাড়াও তিনি পরিবেশবাদী সংগঠন 'হিমালয় ক্লাইমেট ইনশিয়েটিভ' এর সাথে যুক্ত আছেন।
তিনি রিয়াজ শ্রেষ্ঠার সাথে বিবাহবন্ধনে আবদ্ধ হয়েছেন। তাদের জায়ির রিও সুব্বা শ্রেষ্ঠা নামে এক সন্তান আছে।
মুর্শিদা খাতুন

মুর্শিদা খাতুন (জন্ম: ৭ জুলাই ১৯৯৯) একজন বাংলাদেশী মহিলা ক্রিকেটার। ২০১৭ মহিলা ক্রিকেট বিশ্বকাপ বাছাইপর্বের জন্য তাকে বাংলাদেশী স্কোয়াডে নাম যুক্ত করা হয়। তিনি ৪ মে ২০১৮ সালে দক্ষিণ আফ্রিকার বিপক্ষে তার মহিলাদের একদিনের আন্তর্জাতিক (ডব্লিউডিআই) এর মাধ্যমে অভিষেক করেন। ২০ মে ২০১৮ সালে তিনি দক্ষিণ আফ্রিকার মহিলাদের বিপক্ষে বাংলাদেশে তার ডাব্লিউটি২০-র তার অভিষেক করেন। 
আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।
হোয়াট ইয়ং ইন্ডিয়া ওয়ান্টস্

হোয়াট ইয়ং ইন্ডিয়া ওয়ান্টস্ চেতন ভগত এর নন ফিকশনাল একটি বই। বইটিতে তার বিভিন্ন বক্তব্য ও লেখনী সংকলন করা হয়েছে।
বইটির মূলবিষয় ভারতের সমাজ, রাজনীতি এবং তরুণ সমাজ। ভারতের আর্থ-সামাজিক উন্নয়ন কীভাবে ত্বরান্বিত করা যায় এ বিষয়ে ভগতের চিন্তা-চেতনার বহিঃপ্রকাশ হল এই বইটি। ভারতের বর্তমান অবস্থা বিবেচনা করে এর দূর্নীতি, আমলাতান্ত্রিক জটিলতা বিষয়ে বইটিতে সমালোচনা করা হয়েছে। ভগত বইটিতে বুঝিয়েছেন কীভাবে ভারত কীভাবে উন্নত সমাজে পরিণত হতে পারে। লেখকের মতে ভারতের সমাজ দূর্নীতির কবলে পড়ে আছে, আর সমাজকে পরিবর্তন করতে আমাদেরকেই পদক্ষেপ নিতে হবে। যাই হোক ভারতকে উন্নত বিশ্বে পরিণত করাই বইটির বিষয়ের মূল কেন্দ্রবিন্দু।
বইটি ২০১২ সালে প্রকাশিত হওয়ার পর থেকেই বিশ্ব-ব্যাপী বই প্রেমীদের কাছে আলোচিত হয়েছে এবং কুড়িয়েছে বহুল প্রশংসা।
অস্মী শ্রেষ্ঠ

অস্মী শ্রেষ্ঠ (; জন্ম: ৩০ জুন ১৯৯৩) হলেন একজন নেপালি মডেল ও বিউটি কুইন, যিনি ২০১৬ সালে মিস নেপাল প্রতিযোগিতায় বিজয়ী হয়েছিলেন। মিস নেপাল ২০১৬ তে অংশগ্রহণ করার পূর্বে তিনি মডেলিং করতেন এবং ২০১৪ সালে ফেস অব ডায়মন্ড প্রতিযোগিতায় বিজয়ী হয়েছিলেন। এছাড়াও, তিনি ভিডিও জকি হিসেবেও কাজ করেছেন। অস্মী শ্রেষ্ঠ কাঠমান্ডুর এইস ইন্সটিটিউট অব ম্যানেজমেন্ট থেকে ২০১৬ সালে স্নাতক ডিগ্রি লাভ করেছিলেন।
অস্মী শ্রেষ্ঠ ১৬ বছর বয়সে মডেলিং শুরু করেন। তিনি ২০১২ সালে সোনাম তাশি গুরুং এর "বিরসানা সাকিন্না" শিরোনামের এক মিউজিক ভিডিওতে অভিনয় করেছেন।
২০১৪ সালে তিনি ফেস অব ডায়মন্ড প্রতিযোগিতায় বিজয়ী হন।
অস্মী শ্রেষ্ঠ ২০১৬ সালে মিস নেপাল প্রতিযোগিতায় অংশ নিয়েছিলেন। প্রতিযোগিতায় তিনি বিজয়ী হন। প্রতিযোগিতায় বিজয়ী হওয়া ছাড়াও তিনি বেস্ট ইভনিং গাউন, মিস ফটোজেনিক ও মিস পার্সোনালিটি খেতাব অর্জন করেন।
অস্মী শ্রেষ্ঠ মিস ওয়ার্ল্ড ২০১৬ প্রতিযোগিতায় অংশ নিয়েছিলেন। প্রতিযোগিতায় তিনি বিজয়ী না হলেও বিউটি উইদ পার্পোজ উপখেতাবের সেরা পাঁচের একজন ছিলেন।
শামীম আকতার

শামীম আখতার একজন বাংলাদেশী পরিচালক এবং চিত্রনাট্যকার। তিনি দুটি চলচ্চিত্র "দা কনভারসেশন" (১৯৯১) এবং "রিনা ব্রাউন" (২০১৭) নির্মাণ করেছেন। 
শামীম তারেক মাসুদের ১০ মিনিটের দীর্ঘ নন-ফিকশন চলচ্চিত্র "দ্য কনভাকশনেশন" দিয়ে তার অভিনয়ের অভিষেক করেন। ১৯৯৩ সালে, তিনি আরেকটি নন-ফিকশন চলচ্চিত্র "দ্য ইক্লিপস তৈরি করেছিলেন" । ২০১০ সালে তিনি "কালপুরুষ" চলচ্চিত্র তৈরি করেছেন। ১৩ জানুয়ারিতে, তার প্রথম চলচ্চিত্রের ১৩ বছর পরে চলচ্চিত্র রিনা ব্রাউন চলচ্চিত্র মুক্তি পায়। এই ছবিটি ১৯৭১-এর ভারত-পাকিস্তান যুদ্ধের সাথে সম্পর্কিত।
রেজিয়া ওয়াহিদ

রেজিয়া ওয়াহিদ একজন পুরস্কার বিজয়ী বাংলাদেশি বংশোদ্ভুত ব্রিটিশ টেক্সটাইল শিল্পী ও ডিজাইনার। তার কাজ যুক্তরাজ্য সহ অন্যান্য দেশেও বিকশিত হয়েছে।
রেজিয়া ওয়াহিদ ১৯৭৬ সালে বাংলাদেশে জন্মগ্রহণ করেন এবং পাঁচ বছর বয়সে যুক্তরাজ্যে চলে যান। তিনি ১৯৯৪-১৯৯৫ সালে চেলসি কলেজের আর্ট অ্যান্ড ডিজাইন কলেজে পড়াশোনা করেন এবং ১৯৯৮ সালে ইউনিভার্সিটি কলেজের আর্ট অ্যান্ড ডিজাইনের সারে ইনস্টিটিউট অফ আর্ট অ্যান্ড ডিজাইন থেকে প্রথম শ্রেণীর ডিগ্রি লাভ করেন।
রেজিয়া ওয়াহিদ বলেছেন যে তার কাজটি 'বায়ু, শান্তি, এবং প্রশান্তি' উদ্ভাবন করতে চায়, এবং আমরা প্রকৃতির সৌন্দর্য আবদ্ধ, ঈশ্বরের বৈশিষ্ট্যগুলি আমাদের মেনে চলতে হবে। তার করা কাজগুলি দেখতে গসামার-হালকা বোনা কাপড় যা শিল্প ও বস্তুগত উভয় শিল্পকর্মের মতো, আবার অনেকটা গ্যালারিতে এবং যাদুঘরে প্রদর্শিত বস্তুর মত, স্কার্ফ বা শাল হিসাবে পরিহিত, অথবা রুমের আসবাব হিসাবে সজ্জিত।
নূর জাফর

নূর জাফর "নূর খান" নামেও পরিচিত একজন অভিনেত্রী এবং মডেল। তিনি অভিনেত্রী সারাহ খান এর বোন, তিনি "তাও দিল কা কিয়া হুয়া" (২০১৭-২০১৮) এবং ভারাম (২০১৯) চলচ্চিত্রের মাধ্যমে তার অভিনয়ের অভিষেক করেন।
মুসলিম সংখ্যাগরিষ্ঠ রাষ্ট্রসমূহে নারীদের ভোটাধিকার লাভের সময়কাল

এই তালিকাটি মুসলিম সংখ্যাগরিষ্ঠ রাষ্ট্রসমূহে নারীদের ভোটাধিকার লাভের সময়কাল নির্দেশ করে।
বাংলাদেশ, ইন্দোনেশিয়া, মালয়েশিয়ার মত মুসলিম সংখ্যাগরিষ্ঠ রাষ্ট্রসমূহে স্বাধীনতার পরপরই সার্বজনীন ভোটাধিকার চালু হয়।
নাতসুকি ওবামা

কাগোশিমা গার্লস হাই স্কুলে যোগদানকালে, তিনি ভলিবল দলের সদস্য ছিলেন। সে সময় তিনি জাতীয় ফাইনালে খেলেছিলেন। নাতসুকি ওবামা জাপানের ম্যাগাজিন প্রকাশকদের জাতীয় সংগঠন, "ম্যাগাজিন সামিট" হতে তৃতীয় কভার গার্ল প্রাইজের জন্য চূড়ান্ত হয়েছিলেন।
মান্নারা চোপড়া

মান্নারা চোপড়া (; জন্ম : বার্বি হান্ডা , ২৯ মার্চ, ১৯৯১) একজন ভারতীয় চলচ্চিত্র অভিনেত্রী এবং মডেল যিনি প্রধানত হিন্দি ও তেলুগু চলচ্চিত্রে কাজ করেন। তার সহকর্মী অভিনেত্রী বোন প্রিয়াঙ্কা চোপড়া, পরিণীতি চোপড়া এবং মীরা চোপড়া। বলিউডে তার বিতর্কিত সিনেমা "জিদ" (২০১৪)
মান্নারা চোপড়া হান্ডা ভারতের আম্বালা,হরিয়াণায় জন্মগ্রহণ করেন। যখন তিনি জন্মগ্রহণ করেন, তখন একজন পুরুষ চাচাতো ভাই ডাক নামটি "বার্বি" (পুতুলের পরে) নামটি শুধুমাত্র ডাক নাম হিসাবে উল্লেখ করেছিলেন, কিন্তু তার মা এত নাম পছন্দ করেছিলেন যে সে তার আসল নাম হিসাবে রেখেছিল। পরবর্তীকালে তাকে তার বন্ধু ও পরিবারের দ্বারা মান্নারা নাম দেওয়া হয় (গ্রীক ভাষায় যার মানে "কিছু আলোকিত")। মান্না‌রার মা জহরত ডিজাইনার এবং তার বাবা একজন আইনজীবী।
তিনি একটি মডেল হিসাবে তার কর্মজীবন শুরু করেন এবং ডাবুর আমলা চুল তেল, ইত্যাদি অনেক টিভি বিজ্ঞাপনে অংশগ্রহণ করেন। তিনি ফ্যাশন ডিজাইনার এবং সহকারী নৃত্যশিল্পী হিসাবেও কাজ করেছিলেন।২০১৪ সালে, তিনি তেলুগু চলচ্চিত্র 'প্রমা গীমা জাঁতা নাই' তে কাভারির মতো একটি গুরুত্বপূর্ণ ভূমিকা রাখেন। তিনি গান গাওয়ার জন্য থিম সং 'বস বাজা ছাহেয়ে' হাজির হন অমিত ত্রিবেদীর গানে। ২০১৬ সালে তিনি ভারত ইন্টারন্যাশনাল জ্যাজ ইভেন্টের আয়োজন করেছিলেন। ২০১৭ সালে তিনি তরুণ ডিজাইনার হর্ষ নুতুকির জন্য ইন্ডিয়া রানওয়ে সপ্তাহে একটি শোস্টোপার হিসাবে অভিনয় করেছিলেন।
রডজারায়েগ ওয়াত্তানাপানিত

রডজারায়েগ ওয়াত্তানাপানিত হলেন থাইল্যান্ডের এক মানবাধিকার কর্মী। তিনি ২০১৬ সালে আন্তর্জাতিক সাহসী নারী পুরস্কার লাভ করেছিলেন।
রডজারায়েগ ওয়াত্তানাপানিত ক্রিয়েটিং অ্যাওয়ারনেস ফর এনহানসড ডেমোক্রেসি নামের একটি অলাভজনক সংস্থা প্রতিষ্ঠার সাথে যুক্ত ছিলেন, যে সংস্থাটি মুক্তচিন্তায় উৎসাহ দিয়ে থাকে। ২০১১ সালে 'রি:পাবলিক' নামের একটি বুকস্টোর প্রতিষ্ঠার সাথে যুক্ত ছিলেন রডজারায়েগ ওয়াত্তানাপানিত। তার এহেন কর্মকাণ্ডের পর তার 'চারিত্রিক সংশোধন' এর জন্য তাকে সামরিক ক্যাম্পে পাঠায় দেশটির সামরিক সরকার। সামরিক ক্যাম্পে তাকে রাজনৈতিক কর্মকাণ্ড থেকে ভবিষ্যতে বিরত থাকার বিষয় নিয়ে একটি চুক্তি স্বাক্ষর করতে বলা হয়েছিল।
বাধাবিপত্তির পরও তিনি তার মুক্তবুদ্ধির চর্চা অব্যাহত রাখেন। ২০১৫ সালে তিনি আবার বুকস্টোর প্রতিষ্ঠা করেন।
২০১৬ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর। রডজারায়েগ ওয়াত্তানাপানিত থাইল্যান্ডের প্রথম নাগরিক হিসেবে আন্তর্জাতিক সাহসী নারী পুরস্কার লাভ করেছিলেন।
দেলকাশ

এসমাত বাঘেরপৌর বাবোলি ( ; ২৬ ফেব্রুয়ারি ১৯২৫ – সেপ্টেম্বর ১, ২০০৪), যিনি দেলকাশ ( ) নামে পরিচিত, ছিলেন বিরল ও অনন্য কন্ঠের ইরানি ডিভা গায়িকা এবং নৈমিত্তিক অভিনেত্রী।
সবচেয়ে বিখ্যাত ইরানি কণ্ঠশিল্পী এসমাত বাঘেরপৌর ২৬ ফেব্রুয়ারি ১৯২৫ সালে ইরানের বাবোল শহরে জন্ম নেন। তার পিতা ছিলেন তুলা ব্যবসায়ী, যার নয়টি সন্তান ছিল। দেলকাশ পড়াশোনার উদ্দেশ্যে তেহরানে আসেন, এবং ২০০৪ সালে তার মৃত্যুর পূর্ব পর্যন্ত তিনি সেখানে বসবাস করেছেন। এসমাত তেহরানে সেই সময়ের সঙ্গীত পরিচালক রুহুল্লাহ খালেকি এবং আব্দোলালি ভাজিরির সাথে পরিচিত হন। সঙ্গীত পরিচালক খালেঘি তার নাম দেন দেলকাশ।
১৯৪৩ সালে দেলকাশ প্রথম জনসম্মুখে গাইতে শুরু করেন এবং ১৯৪৫ সালে বেতার ইরান প্রতিষ্ঠার মাত্র পাঁচ বছর পরেই সেখানে নিযুক্ত হন। বেতার ইরানে তিনি ১৯৫২ সাল পর্যন্ত সাত বছর ধরে সুরকার মেহেদি খালেদির সাথে কাজ করেছেন, যা তাদের দুজনকেই ব্যাপক জনপ্রিয় করে তোলে। ১৯৫৪ সাল থেকে ১৯৬৯ সাল পর্যন্ত ইরানি গীতিকার রাহিম মঈনি কারমানশাহি, এবং সুরকার আলী তাজভিদি তার সেরা গানগুলির কথা রচনা করেছিলেন।
তিনি নিলুফার () ছদ্মনামে একটি গান লিখেছিলেন এবং কয়েকটি ইরানি চলচ্চিত্রে কাজ করেছিরেন, যার মধ্যে "শার্মসার", "মাডার", "ফার্দা রৌশান আস্ত", "আফসৌনগার", এবং "দাসিসেহ"। দেলকাশ গায়িকা এবং ইলেকট্রিক গিটার সঙ্গীতজ্ঞ ভিজেনের সঙ্গে তার "সুলতান অব জ্যাজ" গানেও কাজ করেছেন। দেলকাশ এবং ভিজেনের দ্বৈত গান "দেলাম মিখাস্ত" অন্যতম।
দেলকাশ, সেপ্টেম্বর ২০০৪ সালে, ৮০ বছর বয়সে ইরানের তেহরানে মারা যান। তিনি ইরানের আলবুর্‌জ প্রদেশের কারাজ শহরে অবস্থিত শিল্পীদের জন্য জনপ্রিয় সমাধিস্থান ইমামজাদ তাহেরে সমাহিত রয়েছেন।
মিশরের ফার্স্ট লেডি

মিশরের ফার্স্ট লেডি () হল মিশরের রাষ্ট্রপতির স্ত্রীর একটি আনঅফিসিয়াল খেতাব।
আফ্রিকার রাষ্ট্র মিশরের ইতিহাসে প্রথম ফার্স্ট লেডি ছিলেন আজিজা এম. লাবিব। তিনি ছিলেন মিশরের প্রথম রাষ্ট্রপতি নজিবের স্ত্রী। 
এরপর, একে একে দায়িত্ব পালন করেন তাহিয়া কাজেম, জেহান সাদাত, ওয়াফেয়া এল ওতেফি এবং সুজানে মুবারক।
২০১২ থেকে ২০১৩ সাল পর্যন্ত দায়িত্ব পালনকারী মিশরীয় রাষ্ট্রপতি মুহাম্মাদ মুরসির স্ত্রী নাজলা মাহমুদ 'মিশরের ফার্স্ট লেডি' খেতাব প্রত্যাখ্যান করেন এবং তাকে 'মিশরের ফার্স্ট লেডি' বলার পরিবর্তে 'প্রথম কর্মী', 'রাষ্ট্রপতির স্ত্রী', 'উম আহমেদ' (বাংলা:আহমেদের মা, আহমেদ তার বড়ছেলে) বলতে অনুরোধ করেছিলেন।
মিশরের বর্তমান ফার্স্ট লেডি হলেন আব্দেল ফাত্তাহ এল সিসির স্ত্রী এন্তিসার আমের। তিনি ২০১৪ সালের জুন মাসের আট তারিখে দেশটির ফার্স্ট লেডি হিসেবে দায়িত্ব গ্রহণ করেন।
বাটরা

বরিশাল জেলার আগৈলঝাড়া উপজেলার উওর-পশ্চিম সীমানায় এই গ্রামের অবস্থান। 
লোকবিশ্বাস মতে প্রাচীন কাল থেকে মধ্য যুগ পর্যন্ত রাজা-মহারাজা, ও শাসকশ্রেণিরা খাজনা বা ভ্যাট উত্তোলনের জন্য এই স্থানকেই বেছে নিয়ে ছিলেন। তখন এই স্থানকে ভাটারা নামে ডাকতেন। এরপর ধীরে ধীরে আধুনিক কালে তা বাটরা নামে পরিচিতি লাভ করে। বর্তমানে এই গ্রাম শিক্ষা, স্বাস্থ্য, চিকিৎসায় অনেক এগিয়ে রয়েছে। এ গ্রামে রয়েছে একটি বৃহৎ বাজার। গ্রামের মোট জনসংখ্যা এক হাজার পাঁচ শত প্রায়। গ্রামে বসবাসকরী সকল লোকজনই সনাতন ধর্মাবলম্বী হওয়ায় এখানে রয়েছে অনেক মন্দির। শ্রী শ্রী লক্ষ্মী পূজা ও শ্রী শ্রী লক্ষ্মী দশহরার জন্য বিখ্যাত এ গ্রাম। এখানকার জমি উর্বর হওয়ায় প্রচুর পরিমাণে ফসল ফলে। এর মধ্যে ধান, পাট, মুগ ডাল, তিল উল্লখযোগ্য।
প্রায় ৮০%
প্রায় ১৬০ টি পরিবার আছে এই গ্রামে
কৃষি ভিত্তিক এলাকা হওয়ার, এখান ৫০ ভাগ মানুষ কৃষি কাজ করে তাদের জীবিকা নির্বাহ করে থাকেন। এর মধ্যে উল্লেখযোগ্য হলোঃ 
শতভাগ হিন্দু জনবসতি হওয়ায় এই গ্রামে ৬ টি মন্দির রয়েছে।
হিন্দু জনবহুল এই গ্রামে,হিন্দু ধর্মের জনগণ ছাড়া অন্য ধর্মের লোক নেই। তাই, হিন্দুধর্মীয় শাস্ত্র অনুযায়ী সব ধরনের পূজা পার্বণ হয়ে থাকে। তবে, দুর্গা পূজা এবং লক্ষ্মী পূজা বেশ ধুমধামে হয়।
রেবেকা আকুফো-আদ্দো

রেবেকা আকুফো-আদ্দো হলেন ঘানার ফার্স্ট লেডি এবং দেশটির রাষ্ট্রপতি নানা আকুফো আদ্দোর স্ত্রী।
রেবেকা আকুফো আদ্দো আচিমোতা বিদ্যালয়ে প্রাথমিক শিক্ষা গ্রহণ করেছিলেন। তিনি ঘানার ওয়েসলি গ্রামার স্কুলের প্রাক্তন শিক্ষার্থী।
তিনি বিচারপতি জ্যাকব হ্যাকেনবার্গ গ্রিফট-র‍্যান্ডলফের কন্যা, যিনি দেশটির আইনসভার স্পিকার হিসেবে দায়িত্ব পালন করেছেন।
রেবেকা আকুফো-আদ্দো ঘানার মার্চেন্ট ব্যাংকে কাজ করেছেন।
এছাড়াও, তিনি যুক্তরাজ্যের ক্লিফোর্ড চান্স/অ্যাসহার্স্ট মরিস ক্রিস্পের লিগাল সেক্রেটারি হিসেবেও কাজ করেছেন।
মনোজ দাশগুপ্ত

কবি মনোজ দাশগুপ্ত (জন্ম ৫ আগস্ট ১৯৪৯ - ৬ সেপ্টেম্বর ১৯৯৭) ষাটের দশকের বগুড়ার একজন বিদ্রোহী কবি ও সম্পাদক। তার জন্ম বগুড়া শহরের শিববাটী মহল্লায়। তৎকালীন পূর্ব বাংলায় পাকিস্তানি শাসকগোষ্ঠীর শোষণের বিরুদ্ধে তিনি ছিলেন একজন অগ্রণী কলম-সৈনিক। তার জন্য তাকে বহুবার পাকিস্তানি প্রশাসনের নিপীড়ন সহ্য করতে হয়েছিল। তার সংক্ষিপ্ত আত্মজীবনী অক্টোবর'২০১৭ সালে মুহম্মদ শহীদুল্লাহ্, পদধ্বনি প্রকাশন কর্তৃক প্রকাশিত 'পদধ্বনি' নামক গ্রন্থে সন্নিবেশিত আছে।
পুরোনাম মনোজ ভূষণ দাশগুপ্ত। ডাকনাম নাড়ু। পিতার নাম কনক ভূষণ দাশগুপ্ত। মাতার নাম মনোরমা দাশগুপ্ত। তাঁরা দুইভাই ও দুইবোন। ভাইবোনদের নাম (বড় থেকে ছোট) - কণা দাশগুপ্ত, মলয় দাশগুপ্ত, মীরা দাশগুপ্ত এবং সবার ছোটো মনোজ দাশগুপ্ত। আদি নিবাস বরিশাল।
অমৃত পাঠশালা, বগুড়া করোনেশন ইন্সটিটিউশন ও বগুড়া আযিযুল হক বিশ্ববিদ্যালয় কলেজ। বি.এ. ভর্তি হয়ে মাওলানা ভাষানী ও বঙ্গবন্ধু শেখ মুজিবুর রহমানের ডাকে আইয়ুব-বিরোধী আন্দোলনে অংশ নিতে গিয়ে পড়াশুনায় ইস্তফা।
ছাত্রাবস্থায় ছড়া লিখতেন। খুবই ভাল আবৃত্তি করতেন। নাটকে অভিনয় করেছেন, নাট্য নির্দেশনাও দিয়েছেন।
কাব্যযাত্রা ১৯৬৭ থেকে, কবিবন্ধু মুহম্মদ শহীদুল্লাহ্'র সঙ্গে 'পদধ্বনি' লিটল ম্যাগাজিন সম্পাদনার মাধ্যমে। ১৯৬৭ থেকে ১৯৮৭ পর্যন্ত বাংলাদেশের অজস্র লিটল ম্যাগাজিনে তার কবিতা প্রকাশ পায়। সাংস্কৃতিক কর্মী হিসেবে অনেকগুলো গান ও গীতিনকশা লিখেছেন। গানগুলোর সুরারোপ করেছেন তার বন্ধু বগুড়া ইয়ুথ কয়ারের পরিচালক তৌফিকুল আলম টিপু। বেশকিছু ছড়া লিখেছেন। গানে ও ছড়ায় সমাজবাদী মানুষের পরিচয় পাওয়া যায়। ১৯৮৭'র পরপরই হঠাৎ করে কবিতা লেখা ছেড়ে দেন।
ছোটবেলা থেকেই পাড়ার ক্লাবগুলোর সাংস্কৃতিক কর্মী হিসেবে সচেতনতার পরিচয় দিয়েছেন। ছাত্র ইউনিয়নের সাংস্কৃতিক কর্মী ছিলেন। আইয়ুব-বিরোধী আন্দোলনের সময় কারারুদ্ধ হন। ষাটের দশকে বগুড়া লিটল ম্যাগাজিন আন্দোলনে তিনি ছিলেন অগ্রণী কবিতা-সৈনিক। এছাড়াও তিনি ছিলেন বগুড়া লেখকগোষ্ঠীর সহ-সভাপতি, বগুড়া নাট্যগোষ্ঠীর সদস্য, বগুড়া লেখক চক্রের উপদেষ্টা। রাজনৈতিক মতাদর্শের কারণে তিনি অচিরেই বাংলাদেশ কমিউনিস্ট পার্টির অন্যতম সদস্যপদ লাভ করেন। তিনি ছিলেন উদীচী বগুড়া জেলা শাখার প্রতিষ্ঠাতা সাধারন সম্পাদক এবং ঘাতক দালাল নির্মূল কমিটির সদস্য। এছাড়াও তিনি দৈনিক চাঁদনী বাজার পত্রিকার সাহিত্য সম্পাদকের দায়িত্ব পালন করেছেন।
'পদধ্বনি' ৩টি সংখ্যার সম্পাদক। দৈনিক চাঁদনী বাজার পত্রিকার সংস্কৃতি ও বিনোদন বিভাগ।
বগুড়া লিথোগ্রাফিক প্রিন্টিং প্রেস, মুকুল প্রেস, গ্রীণ বুক হাউজ, দৈনিক চাঁদনী বাজার, সুন্দরবন প্রকাশন - এসব প্রতিষ্ঠানে অত্যন্ত নিষ্ঠা এবং সততার সঙ্গে তার দায়িত্ব পালন করেছেন। মৃত্যুর পূর্ব পর্যন্ত সুন্দরবন প্রকাশনের সঙ্গে যুক্ত ছিলেন।
বিবাহঃ ১৯৮৫ সালের ১মার্চ। স্ত্রীঃ মলিনা দাশগুপ্ত (লক্ষী)। একমাত্র সন্তানঃ অরণ্য দাশগুপ্ত (তপু)।
কণ্ঠসাধন আবৃত্তি সংসদ সম্মাননা (মরণোত্তর,২০০৮), বগুড়া জেলা প্রশাসক পদক (মরণোত্তর,২০০৮), সাহিত্য-জিজ্ঞাসা সম্মাননা (মরণোত্তর,২০১৪), উদীচী শিল্পীগোষ্ঠী রজত জয়ন্তী সম্মাননা (মরণোত্তর,২০১৮)।
কাব্যগ্রন্থঃ সজল বৃক্ষের দিকে (২০০০ সালে মরণোত্তর প্রকাশিত)। প্রকাশকঃ রেজাউল করিম চৌধুরী, অর্কেস্ট্রাপ্রকাশ বগুড়া। এছাড়াও আছে সাতটি ছড়া, আটটি গান, একটি স্মৃতিপত্র, একটি গদ্য 'অপরাজেয় প্যালেস্টাইন', একটি গীতিনকশা (রবীন্দ্র-নজরুল মৃত্যুবর্ষ উপলক্ষ্যে রচিত)।